
me kako se svako jutro po 


jedan sat otprilike provlačim kroz gužvu auto mobila od župnog 
ureda gdje živim do radnoga mjesta. Nekada usput, dok deseci- 
ma minuta čekam na svjetlima, pojedem sendvič, nekada pak 
pročitam cijele novine čekajući da dođem na red i prođem do sli- 
jedeće prepreke koja se zove semafor. A kada nemam ni novina 
ni sendviča, promatram automobile i u njima vozače i razmišljam 

0 koječemu pa i o glupostima. Tako mi neki dan dođe u glavu je- 
dan moj susret s jednima starcem na jednome našem otoku. 

Dok sam šetao izvan naselja, vidim starca kako popravlja ka- 
menu ogradu oko svoga maslinika a uz njega na ljetnoj žezi mirno 

1 pokorno stoji magarac ili, kako on reče, tovar. Sve drugo o čemu 
smo pričali nije važno. Važno je što reče za svoga tovara. Ispriča 
mi čitave litanije usluga koje mu njegov tovar čini podmećući svo- 
ja mršava leđa. Nakon ove priče starac sjede na magarca, onako 
sa strane, podbode ga i reče: "A kako bi’ ja sada kući da mi nije 
moga tovara." Razmišljam: Kako bi Zagreb, pa i Split ili bilo koji 
drugi grad izgledali kada bi ujđtro umjesto svakoga ovog auto- 
mobila bio po jedan tovar. Xl bi bilo dreke i koječega drugog. 
Možda glupo, ali. . . Svaki od nas koji sjedamo ujutro u auto imamo 
skoro istu priču o svome limenom tovaru. Jedna: “Daleko mi je od 
kuće do radnog mjesta i ne znam kako bih da nemam auto.” Dru- 
ga: "Izvan grada imam mali komadić zemlje. Plaće male, a sve 
skupo. Na tom komadiću zemlje posadim malo krumpira, malo 
luka, malo salate da ne moram kupovati. A da mi nije auta, kako 
bih? Ne mogu s motikom u autobus." I tako bezbroj priča o grad- 
skom tovaru. Svaka svakoj slična. Ali evo jedne malo drugačije. 
Sto posto istinite. 

Pristupa mi jedna gospođa i kaže: "Velečasni, molim vas je- 
dan mali savjet. U dilemi sam. Imam novaca da bih mogla kupiti 
polovni auto. Što mi vi savjetujete? Da kupim auto ili da taj novac 
dadem za gladne? Meni auto nije potreban kao drugima. Ja sam 
u mirovini i ne putujem na posao. Mirovina mi je solidna i mogu 
komotno od nje živjeti. Djeca su mi odrasla i zbrinuta. Željela bih 
kupiti auto da mogu ponekad, barem subotom, otići u dom za 
nezbrinutu djecu i uzeti koje od njih i držati ga sat-dva na krilu, po- 
milovati ga, počešljati. Tepati mu umjesto mame. Puno ih je koje 
nema tko uzeti na krilo i pomilovati . Sestre to ne stignu, a to im tre- 
ba. To im nedostaje. Nedostaje im ljubavi. Htjela bih, nastavlja go- 
spođa, poći u starački dom kod onih starica. Htjela bih im obrezati 
nokte. Njima ruke dršću, oslabile su da to učine same. Htjela bih 
počešljati ih. Popričati s njima. Puno ih je koje nemaju nikoga svo- 
ga i nitko im ne dolazi. Danima ni s kim ne progovore ni riječi. Eto 
to su, velečasni, razlozi zbog kojih bih željela imati auto. Što mi 
savjetujete?” Nije važno što sam joj savjetovao. Nije važno kako je 
gospođa postupila. 


Ovu godinu, zadnju u trogodišnjoj pripravi na Veliki Jubilej, 
Sveti Otac je darovao starijim osobama. Pozvao nas je da im 
posvetimo više pažnje nego inače. Ta se godina primiče svome 
kraju. Cure posljednji dani i posljednji sati. Iscurit će u buci i blje- 
štavi I u . Jesmo li ispunili očekivanje Svetoga Oca i poklonili našim 
starcima i staricama barem malo ljubavi? Ako nismo, učinimo to 
u ovih nekoliko posljednjih 
dana. Darujmo im kaplju 
ljubavi kao naš božični i 
novogodišnji dar. 




f/uHHztski ncuHttl k/*o-z četrnaest stoljeća uživa dtHig ocjenu baštinu S/su - 
sove otkujtiteljske žrtve j>o kojoj s/no j.) os ta/i njetjova binića i sest/'e. '// toj 
vjeri ob/Hićamo se svome nebeskom Ocu kao djeca i bez sf/ndia /no/i/no: 
“Oče naš, kojijesi na nebesima! “jjfer, djecu se i/ćožja zovemo ijestno. Zna- 
kove te naše četmaeststoljetne vjetre otkrtvamo na, svakom ko/ndiu. 

S/sj> ovije danjem te vjei*e naših slavnih juni djedo (ta cesto /ivo z znoj i k/*v 
natojdjeniije svaka t tj/utda naše oranice i o kajman svaki kamen našet/ kiša. 
r7om vje/Htm oječaćet/ je svaki naš usjtjeh. 

// zo/Hcjubi/a/Vie godine zahvaljujemo nebeskom Ocu za mi/ost hrave 
vjere i jfosinstva koje smo dobili svetim kršterjem. Zahvidjijemo za svoju 
j>/H)šfost i sve u njoj jtrtndjeno i molimo za svoju budućnost. 

// b/Hitskoj jto vezanosti sa svima 

mm Mžk 

i luuMjm umi 2000. Mili 

ovima kcu*dinalima, svim biskujtima O/dtve u S/(/H)(tfa , svoj bijući sveće - 
nicima, na osobit način žujmicima i zajmim vikaiH/na, redovničkoj časnoj 
biHići, nadi naše O/dt ve : bogoslovima i ' sjemeniš tai*cima, svim/ redovnicama 
i njihovim novakinjama/ i kandidati čama, biHići i sestrama misionarkama i 
misionartma, mistjskim djelatnicima u domovini, cijelom našem dreujom 
vjeiHuČkom jjuku, jjosebno dai'ooal eljima za nusijske j> oti*ebe i čitateljima 
misjskot/a lista f/iadosna vijest/, svima koji slave S/čožić i «, S bou godinu i 
svimdjudima dobije volje želi u ime osoblja «./ llisjjske centinde i uredništva 
f/iadosne vijesti 


c - dnto l/turtć, svećenik 

uot/ilcfi jff/šiju/c ccnlra/c Gr/toc /t f/iratrla t tt/rt/n t/t G?at/t),wc rt t/adi 

DON DANKO LITRIC 
RUANDA 


Ranko, mjeseca svibnja 1999. 

Danas sam, ne znam po koji put u 
mom životu, osjetio ljepotu svećeništva i 
ljepotu misionarskog poziva. 

Bože moj, ti si pozvao mene, da razno- 
sim tvoju ljubav: bolesnima, starima, 
gladnima... A koliko ih ima u Ruandi - tebi 
dragih patnika. Hvala ti Bože, što me 
ispunjaš svojom radošću. 

Današnji susret sa sirotom Christija- 


Eugenija, u školi je, drugi razred srednje 
škole. I za nju se brine Caritas - dobri ljudi. 
Dvoje od ovih siročadi idu u osnovnu ško- 
lu, dvoje je još premaleno - jedno je na bo- 
lesnoj sisi. 

Christijanino tijelo je iznemoglo. Zona 
ga je paralizirala. Sam kostur i koža. Usne 
ispucane... Već dugo leži i nemoćna. 

Duh je spreman. Govori: 

“Oče, na kraju sam. Nema mi više 
života ovdje na zemlji. Želim se pomiriti s 
Bogom. Želim primiti Isusa... Nadam se 
da će me dobri Otac primiti k sebi! 
Trpim... Nije mi lako. Što će biti s mojom 
siročadi!? Ali, predajem sebe i njih u 'ruke 
dobrog Oca. Neka bude kako On hoće!" 


mazanje, svetu popudbinu. Na kraju i 
blagoslov Marije Pomoćnice. 

Onda sam sjeo na pod, uz udovicu. 
Djeca uz majku. Najmlađe hvata sisu - 
suhu, bez majčinskog mlijeka... 

“Tko kuha?” pitam. 

"Mediatrix." - Trinaest joj je godina. 

“Što kuha?" 

Ne dobivam odgovor. 

‘“Idite sutra kod časne sestre u Cari- 
,*tas. Recite joj što trebate. Što god vam 
treba, pitajte, dat će vam! Bog će nama 
dati. Ne bojte se! 

Sunce zalazi. Spušta se noć. Moram 
kući. 



nom i s njenih petero siročadi - to je 
susret s tobom, predokus raja. 

U maloj kućici, sagrađenoj dobrotom 
Caritasa, leži na podu - ona - Christijana. 
Mlada udovica. Teški bolesnik, od ljute, 
najteže i neizlječive bolesti SIDE. Uza nju 
četvero njenih sirotana: dvije djevojčice i 
dva dečkića. Peto siroče - najstarija kći 


0, Bože moj, kakve li vjere! Isplatilo se 
doći po kiši, po blatu u tu dolinu! 

Dao sam joj što je žudila - oproštenje 
grijeha. 

Tu su i susjedi. Čitam riječ Božju. Uz 
majku udovicu, siročad sklopljenih ruku. 
Svi mršavi. Mirni. Nesvjesni da im majka 
odlazi - umire. Dao sam joj bolesničko po- 


vraćam se uz brdo. Sklisko je. 
Posrćem. Kišobran mi služi kao štap. Dje- 
ca - siročad moja - prate me do kuće. 

Divno je biti svećenik, misionar! Ni s 
kim se ne bih zamijenio. 

Don Danko Litrić 
B. P. 57 BUTARE 
RVVANDA- AFRICA 

FRA IVICA PERIC 
UGANDA 


Proslave su jako važna 
obilježja u afričkoj kulturi. 
Ovdje ljudi žele biti zajed- 
no. Žele se susretati, razgo- 
varati, smijati se, pričati 
priče, plesati, jesti i piti zajedno. Prigode za proslave su 
mnoge, ali Božić zauzima najvažnije mjesto, lako se 
Božić počeo slaviti nakon dolaska prvih misionara (pri- 
je 1 20 godina) vrlo brzo je postao najvažnija proslava 
koja simbolizira novi život , što je odlika afričke kultu- 
re. 


Bilo tko da ovdje dođe: papa ili biskup..., dočekat 
će ga s posađenim bananama pored puta. Ovim činom 
žele reći: "Dobro došli. Ovdje nema gladi, ovdje ima 
života - čekamo vas." 

Ovo nije sve što spada na pripravu za Božić. Ne 
smijemo zaboraviti bubnjanje, pjevanje, plesanje. 
Mjesecima prije Božića zbor uvježbava pjesme i ple- 
sanje. Na Badnjak mladi idu od kuće do kuće pjevajući 
božične pjesme i tako podsjećaju na Radosnu vijest - 
da će novi Kralj ponovno doći u osobi MALOG 
DJETETA. Domaćini ih, razumije se, daruju za tu Ra- 
dosnu vijest. 

Svi nastoje doći na polnoćku. Mnoga će djeca biti 
krštena i mnogi će dobiti ime Emanuel. Mnogi će 
roditelji čekati mjesecima s krštenjem u želji da im 
djete bude krsteno na Božić. Poslije mise svi idu pred 
jaslice pokloniti se Kralju i daruju ga s onim što oni 
imaju. Poslije mise je čestitanje na tradicionalni način 
te razlaz kućama gclje se nastavlja slavlje u obiteljskom 
okruženju. Poslije Nove godine svi će se vratiti 
svakodnevnim poslovima.* 


Novi život se slavi u tijeku cijele godine. Kad klice 
izbijaju iz zemlje slavi se novi život, kad udari prva kiša, 
kad je berba, Kad životinje donose mlade na svijet, a 
posebno kad dijete dođe na svijet. Zatoje za Afrikan- 
ca sasvim normalno pokloniti se novorođenom Djete- 
tu, Isusu, i to pokloniti mu se uz prinos darova. 

U božično vrijeme cijela je zemlja u pokretu. Oni 
koji rade u udaljenim mjestima i učenici - moraju doći 
pod svaku cijenu kući za blagdan Božića. Oni koji su 
kod kuće zaposleni su pripremajući se za proslavu no- 
vogživota. Prijevoznici i trgovci koriste ovu priliku po- 
većavajući cijene na prijevoz i robu. Često cijene 
udvostruče. 


Svi žele za Božić imati nešto novo obući. To je 
razlog da su krojači prezaposleni šivanjem. Posebno je 
teško za one koji vode brigu za obitelj. U Ugandi je to 
žena. Ona mora sve osigurati; hranu i odijelo. Sramota 
je ne imati sve novo i ne imati malo bolju hranu, ne 
imati za objed meso... Mnogi nažalost neće ići u crkvu 
ako nemaju što novo obući. 

Zato nije čudo da nekoliko mjeseci prije Božića 
razmišljaju o tome što će na Božić obući i pojesti. Plan- 
taže v banana se čiste, sadi se grah, slatki krumpir i dru- 
go. Štedi se novac. Ako neka obitelj nema novaca, ne 
može se snaći -toj ćeobitelji rodbina ilisusjed pomoći. 
Većina obitelji ne jede meso u toku cijele godi ne jer ne 
mogu kupiti, ali za Božić će se već snaći. Pivo od bana- 
na se pravi, varagi, tj. rakija od banana se peče, pravi se 
piće od mileta (muški kažu da je to za djecu). Milet je 
sitna žitarica koju kamenom samelju, na vodi skuhaju i 
to piju. Mnogi to imaju za doručak. Onaj tko može 
imati za doručak taj je bogat. Ovdje se uglavnom jede 
samo jedanput na dan. 

Svi će se potrudit da i kuće izgledaju drugačije, 
ljepše nego inače. Okite ih zelenim biljkama , plodovi- 
ma i cvijećem. Putovi, staze prema kućama ukrašeni 
su stablima banana. Zelena boja simbolizira život. Ba- 
nana se koristi za sve: jelo, piće dekoraciju. Bez bana- 
na život bi ovdje bio težak. Banana daje samo jedan 
plod ali iza sebe ostavlja malu bananu (koja uz staru 
raste) te u roku od 6 mjeseci daje plod. 

DA NIJE m 





m ŽENU 


Sjećam se jednoga starca koji mi je rekao: "Velečasni! Nekada su ljudi jedni druge 
proklinjali riječima : 'Dabogda se o seoi zabavio/ 1 dođe vrijeme, velečasni, aa nas ta sta- 
rinska kletva stigne . Na sve strane stalno slušaš kako svi govore: Nemam vremena, nemam 
vremena 


Neki dan dobijem od našeg misionra fra Tome Anđića pismo u kojem piše: 


"Dragi Anto, drage časne! Malo me je i stid. Vaš sam fax 
dobio i hvala vam. Onda sam dobio i čekove (koliko dolara) a 
ja nikako da se javim. Čekam da kiše počnu padati pa da bude 
manje posla u župi, bez puno hodanja i bez gradnje. Onda ću 
pokušati više pisati. Hoću vraga, bit će isto". 

Eto tako piše naš misionar fra Tomo Anđić. Izgleda i njih u 
Africi netko prokleo pa nemaju vremena ko ni mi ovdje. Ali 
ipak naš Tomo nađe toliko vremena da nam opiše jedno svoje 
hodanje, zbog kojega nema vremena pisati. 

"Dugo smo već vremena planirali kako ćemo početi obila- 
ziti naše kršćane od kuće do kuće. Smislio sam da to bude 
nešto kao kod nas u domovini blagoslov kuća o Božiću. Znam, 
vi možda mislite kako ću tom prilikom nešto i dobiti. Nema 
toga ovdje. Puka je to sirotinja. Njima je potrebno dati a ne 



očekivati da oni daju tebi. Imamo mi u adventu i korizmi obila- 
zak svih bolesnika u župi. Posjećujemo i molitvene zajednice 
kada se sastanu na molitvu. Ali što s onima koji nisu ni bolesni 
niti dolaze u crkvu, niti dolaze na molitvene sastanke, a kršteni 
su? I tako se mi razdijelili, dvojica katehista i ja, pa svatko na 
svoju stranu po filijalama. Idemo od kuće do kuće, ne praveći 
nikavu razliku. Ljudi nas lijepo primaju. 

Martu poznajem već duže vremena. Bolesna jejadna i ne 
može u crkvu. Živi sama s mužem. Nemaju djece. Čudo Božje 
da čovjek nije doveo još jednu ženu. Ali eto ima i iznimaka. Muža 
joj Kafalirenija sretoh već na putu. lako je tek devet i pol ujutro, on 
već dobro popio. Nema razloga da nas ne primi kao pravi do- 
maćin. Kada smo se pomolili i počeli pričati, Kafalireni vadi svoju 
kartu od katekumenata, priprave za krštenje. Počeo je još 1972. 
Ja se sjetih da sam te godine otišao u sjemenište. Nakon treće go- 
dine prekinuo je dolaziti na pouku i dosada nije kršten. 

Pitam se kako je uspio sačuvati kartu sve do današnjega 
dana? Krov na kući je od trave. Kada su velike kiše, dogodi se 
da se kuća sruši. Pitam ga zašto ne bi nastavio katekumenat i 
krstio se. Nije kasno. A on kao da je čekao da mu to kažem. Pi- 
ta me: "Mogu li ja početi odmah u nedjelju?" Nije baš praksa 
da katekumeni počnu pouku u ovo doba godine, ali... Kažem 


mu: "Vidiš, i popiosi. Nisam baš siguran da je sve ovo ozbiljno. 
Ali, bilo što bilo, zapisat ću tvoje ime i predati učitelju kateku- 
mena." Kafalireni čvrsto obeća da će u iduću nedjelju doći u 
crkvu i nastaviti s vjeronaukom za odrasle. A mi krenusmo 
dalje. 

Tekšto smo odmakli pedesetak metara, čujem kako Kafali- 
reni nešto galami. Nisam razumio što viče, ali sam vidio da se 
moji crkveni odbornici grohotom smiju. Pitao sam ih što je re- 
kao. Kažu mi da viče: "Svećenik me ponovno upisao u svoju 
knjigu." 

Nastavljamo dalje svoj put od kućice do kućice. Svakod- 
nevni život kao i svagdje. Jedni prave prostirke od trave. Drugi 
prave ćupove, treći popravljaju kućice. Nekoliko ljudi upravo 
se vraća s groblja gdje su poželi travu oko groblja da požar ne 
zahvati groblje. Suša je devet mjeseci i požari su česti. 



Ljudi nas obično primaju pred kućom. Rijetkost je da te 
netko pozove u kuću. Obično sjedamo na prostirku od trave i 
teče priča po priča. 

Chifundo je majka petero djece. Pitam je za djecu, jedno 
po jedno, čitajući iz bilježnice. Drugo dijete po starini je Yoha- 
ne. Tek mu je 14 godina i već je u zatvoru. Kada mu je bilo 1 1 
godina, igrao se s djecom i u igri udario susjedovo dijete i mali 
je umro. Yohane je doveden u popravni dom i majka Chifun- 
do ga nije vidjela već gotovo tri godine. Zatvor je daleko i 
nema novaca za put. Priča: "Prestala sam ići u crkvu. Ljudi me 
gledaju drugačije i ne mogu to podnijeti." Pokušavam je uvje- 
riti da je bolje aa ide s ostalima u crkvu i da će joj to pomoći. 
Chifundo šuti. Molili smo dugo zajedno i želimo poći. Chifun- 
do me pita: "Dolazi li u taj zatvor svećenik?" "Svakako da dola- 
zi", kažem joj. Ona ponovno pita isto. "Zašto bi ti željela da 
svećenik dolazi u taj zatvor", pitam je. "Ja bih toliko željela da 
svećenik mome sinu oprosti njegov grijeh." 

Rekao sam joj da bih volio da i ona ode i posjeti svoga sina. 

Čini mi se da sada puno više znadem o svojim kršćanima. 
Svaka kolibica, nova priča. Neki od njih kao da su čekali da ih 
posjetim i ohrabrim da pođu u crkvu ili na vjeronauk. I moji su 
katehete zadovoljni. ★ 

ČIM SMO MALO ODRASLE 

T oliko toga se u zadnje vrijeme u svijetu tragičnog događa da je skoro nemoguće sve pra- 
titi. I ono što se prati vrlo kratko traje jer dolazi nešto drugo, novo i tragičnije. Tako 
smo nedavno mogli vidjeti, čuti i čitati o tragediji koja je zahvatila indijsku saveznu državu 
Orissa u kojoj je u poplavama poginulo na desetke tisuća osoba a bez krova nad glavom ostalo 
oko 20 milijuna ljudi. U toj državi djeluje i naša misionarka sestra Silvina Mužić. Neposred- 
no prije katastrofe napisala nam je pismo u kojem piše o sebi i o svojim prvim misijskim aktiv- 
nostima. Kako je sestra Silvina prošla u spomenutoj katastrofi, ne znamo. Evo njezina pisma: 


Dragi velečasni oče Anto! 

Od srca Vam hvala i Bog neka 
plati za Vaše pismo koje sam primila 
10. listopada ove godine i za ček od 
tisuću američkih dolara koji sam 
primila 1 6. listopada. Sve je, kako vi- 
dite, sretno stiglo. Molite meda Vam 
nešto napišem o sebi i mome misi- 
jskom radu. Kada bih mogla putova- 
ti i tamo doći, ja bih Vam mogla 
puno toga pripovijedati. Ali je nemo- 
guće. Ocu Sebastijanu Lončaru po- 
slala sam pismo i lijepo sam 
zahvalila na njegovu lijepom daru 
koji mi je dobro došao za moju siro- 
mašnu braću i sestre koji mi dolaze i 
mole pomoć. Plaćam njihove dugo- 
ve liječenja, lijekove, za školu, po- 
pravljam njihove kućice i tako dalje. 

A sada nešto o meni, da znadete 
otkuda sam. Ja sam Podravka, rođe- 
na sam u selu Dubovica, župa Veliki 
Bukovec, godine 1908. Potječem iz 
malobrojne obitelji. Kada sam imala 
svega jedanaest mjeseci, umro mi je 
tata. Moja mama je ostala sama sa 
mnom i s mojom sestrom koja je 
imala svega dvije godine. Teško nas 
je othranila. U našoj župi bila je ško- 
la samo do petog razreda. Oni koji su 
bili imućniji, išli su u više razrede u 
koji grad. Moja mamica je bila siro- 
mašna i nije nas mogla poslati. Čim 
smo malo odrasle, bile smo tuđi 
težak i pa je i mamici bilo lakše. 
Mama nas je lijepo učila moliti, 
trpjeti i ljubiti Isusa i svoga bližnje- 
ga. Kada mi je bilo oko 16 godina, 
molila sam pred oltarom Srca Isuso- 
va. Najednom sam čula kao da mi 
netko šapće: “ Ostavi sve i idi u ne- 
poznati svijet. ” A kamo bih ja siro- 
mašna seoska djevojka koja nije 
imala neke više škole, kamo bih ja 
mogla ići. Dani su prolazili a ova mi- 
sao se ponavljala. Stalno sam čula: 
“ Ostavi sve i idi u nepoznati svijet !” 
Ali kako da ostavim svoju dragu ma- 
micu ! Tko će se za nju brinuti! Doš- 
lo je i vrijeme pa se moja sestra 
udala. Razmišljala sam: Sada ćemo 


imati zeta u kući pa će se on brinuti 
o mojoj mamici. Jednoga dana 
odlučila sam i potajno ostavila moju 
dragu mamicu i moju kućicu. Otišla 
sam u tuđi svijet. Otišla sam u Za- 
greb. Tamo sam se zaposlila. Jedne 
nedjelje išla sam na Kaptol u crkvu 
svete Marije. Tamo su baš u to vrije- 
me članice Marijine kongregacije 
imale satanak. Kada su izašle iz 
crkve, pitala sam njihovu učiteljicu 
bi li htjela i mene primiti. Ja bih im 
se rado pridružila. Rekla mi je: “ Do- 
bro došla. Samo se javi župniku.” 
Župnik je bio otac Milan Baluhan. I 
on mi je isto rekao dobro došla. Tako 
sam im se pridružila. Kada smo jed- 
nom imale satanak, otac Baluhan 
nam reče: “Dobio sam pismo iz Indi- 
je. Naši oci misionari pišu i mole ako 
bismo im mogli poslati nekoliko dje- 
vojaka koje bi im pomogle i koje bi 
željele biti misionarke u Indiji. ” Od- 
mah sam pomislila, da je baš to mje- 
sto kamo mene Isus zove kada mi 
kaže: “Ostavi sve i idi u nepoznati 
svijet. ” Odmah sam se javila i rekla 
da ja želim ići. Javile su se i sestra 
Emerika i sestra Ivana. Otišle smo 
ocu k Markoviću u Palmotićevu i 
rekle mu da mi želimo ići u Indiju 
kao misionarke. Bilo mu je jako dra- 
go. Rekao je: “Ja ću sve pripremiti za 
vaše putovanje. ” Pitao je generalnu 
glavaricu sestara Kćeri svetog Križa 
u Belgiji bi li nas one primile i pripre- 
mile za rad u misijama. One su nas 
primile i pitale kamo bismo mi želje- 
le poći. Mogle smo ići u Afriku ili u 
Indiju. Mi smo rekle da želimo ići u 
Indiju. Poslale su nas u Englesku da 
učimo engleski jezik. Tamo smo 
provele tri godine svoga postulata i 
novicijata. Ujedno su nas pitale što 
bismo željele biti. Ja sam rekla da 
bih željela biti medicinska sestra, 
bolničarka. Poglavari su me poslali u 
London gdje je bila naša velika bolni- 
ca. Tu sam završila medicinsku ško- 
lu. U Indiju smo došle 1 933. godine. 
Došle smo u našu provincijalnu 
kuću St. Vicents Home. Slijedeće go- 


dine u svibnju nas četiri smo otišle u 
naš dragi Bosonti. Kako naša kuća 
još nije bila gotova, za sve smo se 
morali obraćati našim očima misio- 
narima koji su nam u svemu veliko- 
dušno pomagali. Otada je počeo moj 
misionarski i medicinski posao. Li- 
ječila sam bolesne i posjećivala glad- 
ne i nemoćne. Dolazili su ljudi sa 
svih strana i tražili pomoć. 

Jedne nedjelje ujutro kada smo se 
vratile iz crkve, pred našim samosta- 
nom zatekli smo jako mnogo glad- 
nih ljudi koji su nas molili hrane jer 
umiru od gladi. Ja to nisam mogla 
više gledati i zamolila sam moju po- 
glavaricu da mi dopusti da pođem u 
Calcuttu. Tamo ću ići od vrata do 
vrata i prosit ću. Moja poglavarica je 
dozvlila. Rekla mi je da mogu ići. 
Došla sam k našoj provincijalki i rek- 
la joj koje su naše potrebe. Ona me 
je ljubazno primila i rekla mi da će 
rado dati koliko mogu ponijeti ali je 
zabranjeno i jedno zrno riže iznijeti 
iz Calcutte. Rekla sam joj da ću poći 
i od suca zatražiti dozvolu. Rekla mi 
je da mogu poći. Ja sam otišla. Kada 
me sudac opazio, upitao je: “Sto vi 
sestro tu radite i što želite. ” Rekla 
sam mu: “Naši ljudi umiru od gladi. 
Naša provincijalka je voljna dati mi 
nešto riže ako mi vi dadete do- 
puštenje da je odnesem. ” Tada mi je 
sudac rekao: “Sestro, oprostite, 
otkada sam donio ovaj zakon, nisam 
ga prekršio i ne mogu ga kršiti. Ali 
učinite što želite. Ako vas uhvate na 
putu i stave u zatvor, telefonirajte 
mi. Ja ću vas izbaviti što je moguće 
prije. U roku od tri dana vi ćete imati 
toliko da nahranite ljude koji vam 
umiru od gladi. ” Zahvalila sam mu i 
sva sretna vratila se provincijalki. 
Ona se nasmijala i rekla mi da 
pođem u skladište i da uzmem što 
god želim. Bila sam vrlo pohlepna. 
Uzela sam tri vreće riže, vreću gra- 
ha, vreću krumpira, kantu ulja i još 
koješta. Sve sam to iznijela i stavila 
u predsoblje i pozvala provincijalku 
da dođe i vidi što sam uzela. Kada je 

provincijalka vidjela što sam sve 
uzela , nasmijala se i pitala me tko će 
mi sve to prenijeti. Rekla sam joj da 
ću pozvati nosače. Pošla sam i našla 
nosače. Kada su vidjeli gomilu pake- 
ta, postali su bijesni i počeli vikati: 
“JeTvi to nas želite strpati u zatvor. ” 
“Ne”, rekla sam. “Ako netko bude 
htio vas strpati u zatvor, ja ću ići 
umjesto njega. ” Tada su me upitali: 
“A hoćete li vi ići s nama cijelim pu- 
tem koji je dug oko pet kilometara ! ” 
Rekla sam da hoću. “U redu”, rekli 
su, uprtili su prtljagu i krenuli smo. 
Kada smo došli u neposrednu blizi- 
nu željezničke postaje gdje se ulice 
križaju, primijetili smo da se na sva- 
kom uglu nalazi po jedan policajac. 
Nosač me je upitao: “A što sada!” 
Rekla sam mu: “Samo idi naprijed”, 
a u sebi sam molila: Sveti Josipe, gdje 
si sada ! ” U tom trenutku sudarila su 
se dva taksija i sva četiri policajca su 
potrčala na mjesto udesa. Moj nosač 
i ja našli smo se brzo na željezničkoj 
postaji s našom prtljagom. On je 
otišao i ja sam sada ostala sama sa 
svojom prtljagom među siromašnim 
i gladnim ljudima. Pošla sam do 
čovjeka koji važe prtljagu i zamolila 
ga da mi pomogne prenijeti. Rekao 
mi je: “Sestro, znadete li vi kako gla- 
si važeći zakon!” Rekla sam mu: 
“Da, znam. Ali moj narod gladuje i 


umire od gladi. Ja to moram njima 
donijeti.” Rekao mi je: “Oprostite, 
ali ja vam ne mogu pomoći. Pođite 
do zapovjednika postaje. Progurala 
sam se kroz masu ljudi prema uredu 
zapovjednika postaje. Pitao me je: 
“Sestro, što vi nosite u ovome!” 
“Moj narod umire od gladi. Nosim 
nešto riže. Možete li mi pomoći, mo- 
lim vas!” “Ali, sestro, zar vama nije 
poznat zakon koji je sada na snazi!” 
“Jest, znam, ali ja to moram donije- 
ti.” “Oprostite, sestro, ja vam ne 
mogu pomoći. Inače ću izgubiti po- 
sao. ” Izašla sam iz ureda i gledala 
okolo. Molila sam i zazivala: “Isuse, 
gdje si! Pomozi mi!” U tom tre- 
nutku dvojica američkih vojnika 
stali su ispred mene i upitali me: 
“Sestro, vi izgledate vrlo zabrinuti. 
Možemo li vam u nečemu pomoći i” 
“O da, ” rekla sam. “Imam nekoliko 
paketa koje nosim sa sobom. Za- 
povjednik stanice mi je rekao da mi 
on ne može pomoći. ” Upitali su me 
gdje su paketi. “Dođite i pogledajte”, 
rekla sam im. Kada su opazili pake- 
te, nasmijali su se i rekli mi: “ Sestro , 
ako i mi budemo gladni i dođemo 
moliti vas da nam dadete, hoćete li i 
nama dati!” “Da, ja dajem svima 
koji su gladni”, rekla sam im. “U 
redu, rekli su. Pođite u čekaonicu i 
čekajte dok vas ne pozovemo. ” Or- 

ganizirali su jedan mali vlak od sve- 
ga tri vagonića. Jedan za vozača, je- 
dan za mene i jedan za moje pakete. 
Kada je sve bilo gotovo, pozvali su 
me da dođem. Vojnici su stavili moje 
stvari u vagon i rekli mi da će oni te- 
lefonirati zapovjedniku postaje na 
drugoj strani i reći mu da mi pomog- 
ne. Ja sam im lijepo zahvalila. Na 
drugoj strani u Canningu sve je bilo 
spremno za mene. Kada sam došla, 
pristupio mi je zapovjednik postaje i 
rekao mi: “Sestro, vi ne možete od- 
mah krenuti. Rijeka je uzburkana. 
Morate čekati do 4 sata poslije pod- 
ne. Od jutros su potopljena dva bro- 
dića. ” Nije mi preostalo ništa drugo 
nego čekati da se rijeka smiri. U Bos- 
honti sam doputovala oko pola noći 
na veliko veselje mojih susestara i 
gladnih ljudi. Sa mnom je došla i 
riža, grah, krumpir, mlijeko u prahu, 
ulje i sve ostalo. Čak i posuđe i drva 
za kuhanje. Toliko je svega toga bilo 
da je trajalo od travnja do listopada 
za više od 400 ljudi. 

Oprostite, dragi velečasni, na 
pisanju. Nadam se da ćete moći 
čitati. Moje oči nisu više tako bistre. 
Uz puno lijepih pozdrava i jedinstvu 
u molitvi Vaša puno zahvalna u 
Isusu i Mariji 

sestra Silvina, kći Križa 

HRVATSKI PRIJATELJI HKR-a 

KATOLIČKI ŠKOLUJU BUDUĆE SVEĆENIki 
RADIO U KAMERUNU 



VLC. KARLO PRPIC 
KAMERUN 


PRAVO ZVANJE ILI BIJEG OD SIROMAŠTVA 


Jedna je od većih poteškoća u otkri- 
vanju plemenitih mladića koji bi se dra- 
govoljno posvetili Božjoj stvari kroz 
duhovno zvanje sve prisutno siromaštvo 
pa i prava bijeda njihovih obitelji. Stvar- 
na je opasnost da nam se kroz svećeničko 
ređenje u redove uvuku i neki kojima bi 
to riješilo egzistencijalnu tjeskobu i koji 
inače ne bi imali nikakvih mogućnosti 
dosegnuti kroz školovanje neko drugo 
zvanje. 

I ovo što je probrano u sjemeništu 
kao i u bogosloviji gotovo je u potpunosti uzdržavano stranom materijalnom po- 
moći. Mi u Notre-Dame des Apotresu živimo godišnje od "rimske" pomoći - Djelo 
svetog Petra apostola - koja ipak ne prelazi 30% naših potreba. K tomu valja na- 
dodati nekoliko upornih dobročinitelja iz Austrije i Kanade, uglavnom bivših mi- 
sionara koji su ili ostavili koju godinu života u našoj kući kao odgojitelji ili im je 
naprosto na srcu ono što i nama. ca. 

- Nastavlja se - 

<£**>£* ^ Oafe* 

Misijska akcija prijatelja HKR-a usmjerena i drugim potrebama naših misionara 


Nas ovogodišnji proračun ne bi smio prijeći 80.000 francuskih franaka (tri- 
desetak pitomaca). Nastojimo se opružiti koliko nam je pokrivač dug. Po mo- 
gućnosti i manje. 

Utoliko više nam je izvanredno dobro došla ovogodišnja 1998/99. akcija 
Hrvatskoga katoličkog radija u suradnji s Misijskom centralom, Zagreb, koju je 
zamisbo i uspješno vodi gosp. Jerko Sišić. Uz neke darovatelje koji svoje priloge 
šalju izravno Misijskoj centrali do ovoga je trenutka u akciji prikupljeno oko 
25.000 francuskih franaka. 

Nitko od naših mladića nije ovim djelom posebno potpomognut ih bolje svi su 
to donekle u isto vrijeme. Nikoga ne želimo izdvajati. Oni su još mladi. Ispituju 
svoja obzorja, traže svoj put i sreću i tek ukoliko se odluče za svećništvo i uđu u bo- 
gosloviju, onim siromašnijima, među siromasima bismo mogli potražiti nekog 
dobročinitelja u inozemstvu. 

Tako smo ove godine riješili egzistencijalni problem jednom od naših najsi- 
romašnijih bogoslova koji je ostao bez roditelja i ništa u materijalnom pogledu ne 
može očekivati od svoje obitelji, s druge godine filozofije, a kojega je na njegovu 
napredovanju do svećeništva odlučila pomagati gđica Lovorka Sopić iz Križeva- 


bhvatskj katolički radio je u rujnu 1998. godine pozvao sve svoje prijatelje na pomoć misijama. Poticaj je bio naš misionarvelečasni Kar- 
lo Prpić, voditelj sjemeništa Naše Gospe u Kamerunu (Afrika). 

Vlč. Karlo nam je u jednoj emisiji na HKR-u pričao da mu je najteže kad nekog kandidata ne može primiti jer nema novaca za 
uzdržavanje svih koji bi htjeli u sjemenište. Opasnost je to da se neka vrijedna zvanja zauvijek izgube. Budući da je za jednog sjemeništarca 
potrebno tri-četiri tisuće kuna godišnje, odlučili smo pozvati prijatelje HKR-a u pomoć. U školskoj godini 1998./99. prikupljeno je oko 
42.000 kuna. To znači da smo olakšali vlč. Karlu i biskupiji Ngaundere u Kamerunu brigu oko desetorice sjemeništaraca. U novoj školskoj 
godini 1999/2000. nastavili smo pomagati školovanje sjemeništaraca u Kamerunu, ali smo odlučili misijsku akciju prijatelja HKR-a otvo- 
riti i za druge potrebe naših misionara. 

Čitajući Radosnu vijest , možemo uočiti kako se svako malo otvori neki novi gorući problem u krajevima gdje djeluju naši misionari. U 
dogovoru između Misijsfc centrale i uprave Hrvatskoga katoličkog radija odlučili smo te goruće potrebe u misijskim zemljama barem malo 
ublažiti dijelom koji prijatelji HKR-a uplaćuju za misijsku akciju na koju smo ih pozvali. Veći dio, više od dvije trećine (70%) i dalje ćemo 
slati malom sjemeništu u Kamerunu, zbog kojega je i započela misijska akcija prijatelja HKR-a, a drugi dio (30%) prikupljenih novaca slat 
ćemo za goruće potrebe koje se iz mjeseca u mjesec pokažu kao takve. 

U studenom su prijatelji HKR-a za misije uplatili ukupno 4.455,00 kuna. Za školovanje sjemeništaraca u Kamerunu poslat ćemo 
3.1 18,50 kuna (70% od prikupljenog iznosa), preostalih 1.336,50 kuna (30% od prikupljenog iznosa) poslat ćemo za postradale od poplave 
u indijskoj državi Orissa, gdje djeluje naša misionarka s. Silvina Mužić. 

Rezultate, tj kamo je i koliko poslano, te tko je od prijatelja HKR-a sudjelovao u Misijskoj akciji objavljujemo u Radosnoj vijesti. Od studenoga 
o toj akciji redovito govorimo i u programu Hrvatskoga katoličkoga radija svakog utorka i to nekoliko puta prije podne i poslije podne. 

Hvala čitateljima Radosne vijesti koji su pristupili sustavu Prijatelji HKR-a. 

Ako i Vi želite postati prijatelj Hrvatskoga katoličkoga radija nazovite nas na tel. 01/460-99-99 

Jerko Sišić, voditelj sustava Prijatelji HKR-a 

Prijatelji HKR-a koji su pristupili misijskoj akciji u studenom 1999. (akcija započela u rujnu 1998.) 

Berislava Mrak, Mira Matušan, Katarina Špernjak, Anka Čuić, Ivan Šokčević, Gordana Tomljanović, Marija Gredelj, Anđa Šijić, 
Adriana Ivković, Danica Lasić, Ljubica Paić, Vesna Brkić,Darinka Marković, Zorica Čengić, Maja Kunšt,Robert Škara, Anđelka Vranješ, 
Marija-Zdenka Prpić, Jelosavka Senj, Dorotea Trop, Smiljka Koštal, Jagica Cajko, Blaženka Sajko, Ljiljana Podrug, Smiljana Podrug, 
Sandra Mičetić, Elizabeta Fridrich, Lidija Frgić, Zora Belić, Nedjeljka Furniški, Zdravko Goljak, Ivanka Potričušić, Andrija Getliher, 
Hrvoje Bednarik, Marijana Brkić, Valerija Ružman, Barbara Juraja, Lucija Kamenjašević, Zora Dolar, Matija Petanjak, Đurđica Turko- 
vić, Damir Šoštarić, Pavle Gajdek, Marija Zubović, Gracijela Ružić, Marta Mofardjn, Đurđica Zoretić, Ivka Bahat, Terezija Jurković, Ka- 
fića Šebertijan, Marija Turk, Vjekoslava i Nikola Skokić, Ante Karlović, Anđelka Černi c Joska Špoljarević, Lenka Nižić, Cecilija Saganić, 
Ivan Slavković, Božena Štrbac, Valerija Kramar, Ana Vrček, Ivanka Furlanis, Katarina Špernjak, Gordana Jurković, Karlo Komparić, Pa- 
vao Mravunac, Marija Peračković, Zorica Čengić, Slavko Ivoš, Vjekoslav Cetinić, Tomislava Vrsalović, Anđelka Kolbabek, Marija Čačić- 
Arapović, Ivan Butumović, Zvonko Knežević, Tanina Ivček, Kamilo Mikić, Zlata Sarčević, Danica Zepina, Milan Hršak, Sanda Mičetić, 
Ivica Čabraja, Ana Bilas, Ivanka Mikac, Dinka Volarić, Zeljko Zigante, Marija Gredelj. 

PREVEO: 

SINIŠA TURINA, prof. 


EVANĐELJE 1 RAZLIČITE KULTURE: 


“Druga sedamdeset 
dvojica učenika” koje Isus 
odabra, to smo svi mi, svi 
oni koji se odluče odazvati 
njegovu pozivu i pristanu 
da mu krče i pripremaju 
put, da mu budu glasnici. 
Isusu zasigurno nije bio ni- 
malo lak trenutak kada ih 
je odredio i poslao “po dva 
u svaki grad i u svako mje- 
sto kamo je kanio doći" na 
putu prema Jeruzalemu i 
dramatičnom epilogu nje- 
gove zemaljske misije. 
Mještani jednog samari- 
jskog mjesta odbili su ga 
primiti, a i oni zadivljeni 
njegovim naukom govorili 
kako su spremni slijediti ga 
a, zapravo su slabo shva- 
ćali njegove riječi koje su 
bile tako nove, kakve do- 
tada nikada nisu imali pri- 
like čuti: “Pusti neka mrtvi 
pokapaju svoje mrtve, a ti 
idi i navješćuj kraljevstvo 
Božje." 


Možda upravo zato 
što je postajao sve svjesniji težine 
svoje misije, Krist osjeti potrebu da 
pozove još suputnika, onako kako 
će to učiniti i u nadolazećim stoljeći- 
ma, tražeći od tolikih svojih prija- 
telja da mu posude svoje noge, oči, 
glas a iznad svega srce kako bi obja- 
vio kako je On s nama, da bi posvje- 
dočio kako prije dvije tisuće godina 
nije otišao nego da i dalje živi među 
ljudima i s ljudima. Istodobno Isus je 
postavio i nužne preduvjete da bi 
njegove riječi zazvučale istinito i 
uvjerljivo: “Žetva je velika, ali radni- 
ka malo. Molite dakle gospodara 
žetve da radnike pošalje u žetvu 
svoju... Ne nosite sa sobom ni kese, 
ni torbe, ni obuće... U koju god 
kuću uđete, najprije recite: 'Mir kući 
ovoj... U toj kući ostanite, jedite i pi- 
jte što se kod njih nađe." 

Te njegove, tako jasne i tako 
zahtjevne upute do nas stižu bitno 
oslabljene. Mi, njegovi učenici koji 


smo odabrali ljude upoznavati s Isu- 
som i poticati ih da ga zavole često 
zaboravljamo te dragocjene zapovi- 
jedi, počevši od molitve. U crkvama 
molimo, pjevamo, zazivamo Ga u 
zajednicama, crkvenim i laičkim 
ustanovama, no prečesto, dok se 
usne miču, srce nam je jako daleko. 
Vrlo je rasprostranjena svojevrsna 
dvoličnost između riječi kojima 
običavamo popratiti “znak mira" i 
sasvim suprotnoga osobnog, obi- 
teljskog ili skupnog ponašanja. "Mo- 
lite", traži od nas Isus, da bi odmah 
zatim dodao: Oslobodite se svega. 
Kako je uopće moguće moliti 
klečeći na vlastitim privilegijama, 
materijalnom ili ljudskom imetku, 
indiferentnosti i kompromisima? 
No, kako ih uopće možemo odbaciti 
kada smo tako uvjereni kako je riječ 
o našim neotuđivim pravima? 

Pa ipak, nema izbora. Kao i uvi- 
jek, Krist koji nas toliko ljubi daje 


nam tešku i vrlo 
neugodnu za- 
daću. No, On je 
uvijek tu da bi 
nam spremno po- 
dario snagu i hra- 
brost za tako težak 
ali nuždan izbor 
prije izlaska na 
bojno polje i navi- 
ještanja “radosne 
vijesti”, pod uvje- 
tom, dakako, da 
za tu snagu i hra- 
brost molimo 
onom “molitvom 
bez prekida", a to 
je stalni razgovor s 
Bogom i nepre- 
kidno stremljenje 
srca koje potiče 
naš stalni dodir s 
Onim koji nam 
pomaže nadvla- 
dati ljudske slabo- 
sti i postati sudio- 
nicima događaja 
koji su već zapisa- 
ni u vječnosti. 

Moguće je, da- 
kle, ostaviti kesu, 
torbu i obuću, na- 
viještati mir i sjesti 
za stol svoje bra- 
će, uzimajući ono i onoliko koliko 
5 nam oni ponude i dijeliti s njima sve 
njihove patnje, radosti i strahove. 

) 

On od nas, naime, traži da nakon 
' molitve Ocu budemo s ljudima, 
5 među ljudima i proživljavamo sve 
one svakodnevne sitne događaje, 
J držeći se za ruke i dopuštajući da to- 
1 plina naše ljubavi, brižnosti i po- 
1 niznosti stvara okružje prisnosti u 
kojem se topi svaka razlika u kulturi, 
jeziku, vjeri, društvenom položaju. 
1 Otac grli i ljubi svu svoju djecu, za 
: njega su sva ona jednaka, bila ona 

1 blizu ili daleko, zdrava ili bolesna. 

1 Budemo li te Njegove zahtjeve 
• dosljedno provodili, samo ćemo 
tada zaista spadati u onu “sedamde- 
’ set dvojicu" koju je onoga dana, u 
: srcu potlačene i izmučene Galileje 

poslao pred sobom kako bi navi- 
" ještali mir i nadu, ili ukratko - ljubav. 

MI 

DOŠEL, 
PRIJATEL (14) 

Tekst i slike: Anto Burić 


Vrijeme našeg boravka među dra- 
gim ljudima u Beninu u misiji Adjarra, 
koju vodi naš misionar velečasni Toni 
Štefan, došlo je kraju. Poslije svirke 
došlo vrijeme zadjenuti za pojas. Treba- 
lo je oprostiti se. Trebalo je pružiti ruku 
tolikima i reći im doviđenja a zapravo 
biti svjestan da se nikada više nećemo 
vidjeti. Barem s većinom od njih. To- 
liko toga je viđeno i doživljeno da je 
teško, čak nemoguće opisati. Bezbrojni 
su oni sitni događaji i mali znakovi 
pažnje koji stvaraju nezaboravne tre- 
nutke. Posjetili smo naše drage sestre 
koje svojom nesebičnom žrtvom i živo- 
tom u misiji Affame svjedoče 
evanđelje. Uživo smo vidjeli ono o 
čemu smo dotada samo čitali i slušali, a 
to je briga o najnemoćnijima o 
neishranjenoj djeci. Bili smo na terenu 
misije velečasnog Franje Jačmenice. 
Zavirivali smo u priproste kolibice od 
zemlje, penjali se u sojenice od bambu- 
sovih motki. Gdje god smo došli i s kim 
god smo se sreli, čitali smo u njihovim 
očima dobrodošlicu. Divni ljudi. Neza- 
boravni doživljaji. Zato nije čudo da je 
zadnjih dan-dva bilo suza. I s jedne i s 
druge strane. 

Oproštaj je zapravo počeo nekoliko 
dana prije našeg odlaska. Počeo je, ra- 
zumije se, u crkvenom dvorištu. A gdje 
bi drugdje? Crkva i njeno dvorište su 
glavno i jedino mjesto svih okupljanja. 
Jednoga dana odmah u popodnevnim 
satima počele su dolaziti grupe svirača i 
pjevača. Iznijeli su iz crkve klupe i sva- 
ka grupa sjela je u krug. Nisam brojio, 
ali bilo je najmanje desetak grupa. Sva- 
ka grupa bila je obučena u drugačiju 
boju odjeće i imala svoj vlastiti muzički 
repertoar. Instrumenti su skoro kod 
svih isti: zvončići, zvečke, udaraljke i 

Kuhar Pavel i njegovo društvo 


OPROŠTAJ 

pokoji stari puhački instrument. Naša 
obveza je bila pohoditi sve grupe. 
Obukli smo se u njihove nošnje koje su 
nam poklonili i, predvođeni župnikom 
i biskupom, krenuli u obilazak. Kod 
svake grupe zadržali smo se po neko- 
liko minuta. Grupa bi nama u čast od- 
svirala jednu melodiju, otpjevala 
pjesmu a žene bi otplesale jedan na- 
rodni ples iz njihove vlastite ponude. 
Najzanimljivije mi je bilo gledati male 
crnčiće kako se truckaju na maminim 
leđima dok ona pleše. Zaključio sam da 
nije nikakvo čudo što svi dobro plešu. 
Uči se od malena. Još nisu ni prohodali 
a već plešu - na maminim leđima. A tek 
koliko je duše u melodiji i plesu. Ple- 
som i melodijom izražavaju svu svoju 
tešku i patničku povijest. Kada smo 
tako prošetali kroz to silno šarenilo 
boja i melodija, zaputili smo se prema 
pozornici gdje ćemo prisustvovati 
predstavi u našu čast. Moram priznati 
da nisam ništa razumio. Ali sam se za to 
vrijeme nagledao djece koja su upijala 
svaku izgovorenu riječ i pratila svaki 
pokret glumačke družine. Došlo je vri- 
jeme dodjele darova. Popeli smo se svi 
na pozornicu i posjedali na crkvene 
klupe. Našli smo se pod svjetlom škilja- 
vih reflektora koji su prijetili svaki čas 
da padnu na nas. Ali nisu. I žica i motke 
na kojima su reflektori bili obješeni, 
izdržali su. Međutim dogodilo se nešto 
drugo. Tek što je počelo donošenje da- 
rova, razumije se uz ples i melodiju, do- 
godilo se nešto što nas je iznenadilo. 
Nas da ali ne i domaćine. Nestalo je 
struje. Ostali smo u potpunom mraku. 
Ne vidiš prst pred nosom. Okretao sam 
se okolo i pitao kako će se nastaviti pro- 
gram. Mene je to s razlogom mučilo. 
Naime, nisam još bio došao na red da 


primim dar. One koji su već dobili dar, 
ovaj problem nije mučio. Iz onoga što 
će se ubrzo dogoditi zaključio sam da 
ovaj narod ima klikere. Tek što smo 
ostali u mraku, počela je ona svima 
nama znana zvrka malih mopeda prda- 
vaca. Nisu prošle ni dvije minute a dva- 
desetak malih motorića s udaljenosti 
od nekoliko desetaka metara uokrug 
pozornice usmjerilo je svoja svjetla pre- 
ma pozornici. Opet smo pod svjetlom. 
Ovaj put pod svjetlom farova malih 
motorića. Vjerujte, bilo je čarobno i 
ujedno simpatično. Je li župnik morao 
platiti gorivo, ne znam, jer struja nije 
došla do kraja programa a motorici su 
neumorno brektali cijelo vrijeme i 
osvjetljavali pozornicu. Na kraju pro- 
grama župniku je ostala još jedna pri- 
lično zahtjevna dužnost, nagovoriti 
sudionike da prestanu s pjesmom, 
svirkom i plesom i pođu svojim kolibi- 
cama. 

Trebalo je poći kući iz ovoga za nas 
egzotičnog područja a ostalo je još to- 
liko toga nedorečenog. Kao za obi- 
teljskim stolom u opuštenoj atmosferi 
razgovarali smo sa župnikom o svag- 
danjim stvarima. Dotakli smo se stan- 
darda. Kao i svagdje, tako i u Beninu 
ima onih koji bolje žive i ima sirotinje. 
Istina, sirotinja je u većini. A i oni koji 
su bogati nisu ni izdaleka bogati kao 
Europljani. Pitamo župnika zamjeraju 
li njemu što je njegova kuća recimo 
bolja nego njihove. Kaže nam: 

"Ljudi ti ovdje neće to zamjeriti. 
Oni znaju da si ti stranac i da si imao u 
domovini jedan standard koji je viši od 
njihova. Ali nije to uvijek bilo tako. Ovo 
gdje ste vi sada, to prije dva mjeseca 
nije postojalo. Tih soba nije bilo. Ja sam 
želio da vi budete kod mene a ne kako 

ste govorili da bi išli u hotel. Pa smo se 
potrudili, napravili ovo da vam bude 
ljepše. S druge strane, to misionara op- 
terećuje. Hoćeš-nećeš, čim iziđeš iz 
dvorišta, vidiš kućice od zemlje, sla- 
mom pokrivene. A tvoja od čvrstog ma- 
terijala i pokrivena limom. Ali 
nemoguće je svima napraviti kuće. I što 
je još važnije, moraš ih naučiti, kako je 
biskup rekao, da se oni sami moraju za 
sebe brinuti. Ja ih tome učim. Moji će 
župljani u nedjelju imati "kermes". 
Oni će za svoje novce kupiti stvari i dati 
ih na dražbu da se prodaju. Oni će te 
stvari na dražbi ponovno kupovati za 
višu cijenu. Sav taj novac oni će dati 
župi i iz toga ćemo graditi. Ono što ja od 
vas dobijem, samo je pomoć koju im 
dajem. Glavninu oni daju. Treba jedno 
istaknuti: ako si dobar s ljudima, oni su 
spremni sve dati. Pogledajte ove djevoj- 
ke koje dolaze dok ste vi ovdje. Ja ih ni- 
sam zvao. One su došle same. One će 
tu od vas nešto naučiti. Evo, čuli smo 
kako te djevojke nisu znale oprati ta- 
njur kada su prvi put došle. A sada 
znaju. Naučile su. Da. One nisu znale 
oprati tanjur jer kod kuće to ne rade. A 
sutra kada se udaju i postanu supruge, 
one će to znati raditi. Moraš im dakle 
pokazati. Tako je i sa svim drugim stva- 
rima koje radiš u župi. 

Na koncu tako je i kod nas. Sve ovo 
što je organizirano u župi ja sam naučio 
od svoga župnika u domovini. To što 
sam naučio, prenio sam na njih i oni to 
danas rade. Onaj doček, prvi susret s 
vama. Ja im nisam rekao ništa. Rekao 
sam im na župnom vijeću da vi dolazite 
i da u organiziranju budu normalni. Re- 
kao sam im: "Budite Afrikanci. Što bu- 
dete normalniji, bit će im ljepše." Sve 
su organizirali sami. Rekli su mi čak da 
žele za mene sabrati tisuću kuna da mi 
pomognu u troškovima dočeka. Ni za 
odijela koja ste dobili nisam im ništa re- 
kao. Sve su to prikupili, donijeli i na- 
pravili sami. Vidjeli ste našu školu. 
Komunisti su nam je vratili 1991. godi- 
ne. Naša je škola na prvom mjestu od 
svih katoličkih škola u biskupiji. Pet 
najboljih učenika u cijeloj regiji iz naše 
su škole. Kada tako nešto doživiš, to te 
onda čini radosnim. Mi imamo dvije 
stotine kateheta. Moji katehete kada 
idu na kongres, ide ih po stotinu. I kada 
biskup pita koliko je iz koje župe pa 
kada moji reknu da ih je stotinu, 
biskup ne vjeruje. Onda im kaže: Digni- 
te se da vidim ima li vas stotinu! Kada 
se moji dignu, pola sale je na nogama. 
Normalno je da te i biskup cijeni ako 
dobro radiš. I naš biskup jako puno 
radi. Jako puno gradi. Posebno župne 
kuće. On crkve ne želi graditi. Njegovo 
mišljenje je da crkvu mora graditi 
župna zajednica. Neka znaju da je to 
njihova crkva. Biskup će pomoći napra- 
viti župniku kuću da svećenik može 


doći i zajedno sa zajednicom graditi 
crkvu. U Togu su izgrađene veličanstve- 
ne crkve. Izgradili su ih donatori. Ali 
one su prazne. Ljudi nisu osjetili teret 
gradnje pa ne znaju cijeniti kao svoje. 
Dakle, osnovno što misionar u ovoj 
zemlji treba učiniti jest da im pokaže i 
malo pomogne. Aoni će sami dalje. Tre- 
ba dakle zajednicu naučiti da živi vjeru. 
A kada je zajednica živa, bit će i mladih 
koji će se oduševiti za svećenike i poče- 
ti živjeti za tu zajednicu. Mi danas ima- 
mo petnaest svećeničkih kandidata, od 
čega je sedam bogoslova. Zamislite 
kada kroz deset godina bude petnaest 
svećenika oko oltara iz domaće crkve iz 
ove župe. Ja sam im rekao da ću plakati 
od radosti. Svaki od tih mladih bogoslo- 
va srce bi ti dao. Treba reći da su misio- 
nari još uvijek potrebni ovoj zemlji". 



Bilo je i suza 


Zanimalo nas je kako žive njihovi 
svećenici. Odakle se financiraju, jer veći- 
na od njih ne dobiva pomoć iz zapadnih 
zemalja. O toj temi velečasni Toni kaže: 
"Sve što se dobije u župi stavlja se u 
župnu blagajnu. I darovi i milostinja i 
mise. Svećenik na župi smije za svoje 
troškove uzeti iz župne blagajne samo 
koliko iznosi petnaest misa. Tih pet- 
naest misnih stipendija iznosi 150 
kuna. To je dakle njemu za njegove po- 
trebe za cijeli mjesec. Sve drugo što po- 
troši mora pred biskupom pravdati i 
dati svaka tri mjeseca račun o svemu 
koliko je i u što potrošio. Neki svećenici 
kupuju zemlju i otvaraju plantaže da bi 
mogli nešto zaraditi i od toga živjeti. 
Odakle bi inače mogao popraviti auto 
ili platiti gorivo. U unutrašnjosti Beni- 
na svećenici su još siromašniji nego 
ovdje. Neki su čak tako siromašni da su 
kupovali pa preprodavali gorivo da bi 


imali od čega živjeti. Drugi su kupili 
moped pa ga dali u najam da bi dobili 
nešto novaca. Materijalna situacije 
svećenika je dosta teška. Ovdje sveće- 
nici nemaju nikakvo osiguranje. Ne- 
maju staračkog doma za svećenike." 

U domovini postoji blagoslov kuća, 
milostinje su veće. U nekim područji- 
ma postoji obvezno davanje za uzdrža- 
vanje župnik - lukno ili godižbina. Zani- 
malo nas je postoji li tako nešto i Toni- 
jevoj biskupiji. Toni nam kaže: "Ovdje 
je veliko poštivanje one crkvene zapo- 
vijedi 'Najmanje se jedanput godišnje 
ispovjedi i o Uskrsu pričesti.’ Ovdje to 
svi poštuju. Svaki krštenik ima svoju 
knjižicu s kojom dolaze na ispovijed. 
Kada se ispovjede, svećenik im ovjeri 
knjižicu. Ona je kao neko svjedočan- 
stvo prakticiranja vjere. I kada netko 
umre, rodbina mora donijeti knjižicu 
pokojnika da se vidi je li se pokojnik za 
života ispovijedao. Ako se nije ispovije- 
dao, onda pokojnik ne može imati uko- 
pnu misu. Ukopna misa je kada je tijelo 
pokojnika prisutno za vrijeme mise. 
Ako se pokojnik nije ispovijedao onda 
ima samo ceremoniju sprovoda bez 
mise. Uskrsna ispovijed ujedno se kori- 
sti da se župljane upozori na obvezu 
materijalnog pomaganja crkve. To je če- 
sto vrlo neugodno i neki zbog toga ne 
dolaze na uskrsnu ispovijed. No ako 
tako ne činiš, onda oni misle da imaš 
puno novaca i da je njegova dužnost 
samo doći i Bogu se moliti a da ne treba 
pomagati. No ako im lijepo rastumačiš 
potrebe, ljudi će dati. Pogotovo ako 
vide da župa pomoću njihovih darova 
raste i napreduje. Evo, mi smo kupili 
jedno zemljište i posadili palme. Za ne- 
koliko godina oni će prodavati palmino 
ulje i školovati sjemeništarce. Nisam ja 
to kupio sebi. Pomoći će sirotinji. Naša 
župa sada ima tri tisuće katekumena. 
Tisuću petsto dolazi ih ovamo na vjero- 
nauk. Devet mjeseci dolaze na vjero- 
nauk. Dva put na tjedan. Oni sjede pod 
drvećem. Nemamo ih gdje smjestiti. 
Iznesemo klupe i oni su na vjeronauku 
pod drvećem. Ove klupe koje imamo 
stare su dvadeset godina. Novac koji ste 
mi vi donijeli upotrijebit ću da im na- 
pravim klupe. Mi bismo željeli napravi- 
ti katehetski centar za vjeronauk, sobu 
za Caritas, prostoriju za župnu biblio- 
teku, župnu dvoranu za predavanje. 
Možda će netko reći: A čemu to? Ako to 
nemaš, ne možeš ići naprijed." 

Drugi dan svi smo na okupu. Ča- 
sne sestre, naši vozači, moj Mojsije, 
kamerman, krojačice koje su nam uzi- 
male mjeru i šile odijela, kuharice na 
čelu s kuharom Pavelom koji je i za 
ovu zgodu obuo japanke. Fotografi- 
ranje, stisak ruke i suze. I jedni i drugi 
žalimo što je sve to tako brzo prošlo i 
želimo da se ponovi. 


t 

PUTOPISNI ZAPIS 

MISIONARA DRAGE BALVANOVIĆA (XLII) 


PILIĆI BEZ PERJA 

koje možemo prodati ili zadržati za igračke , stođn se mogu popraviti , 

sebe. ” ftoace £ 0 ;e se opet upotrijebiti. ” 


Možda ste i vi već čuli da u Peruu 
postoji jedinstvena zaštićena vrsta psa 
bez dlake, zvan čusko. Mali pas, crne 
boje kože, glatke i tople, bio je poznat 
još u vrijeme carstva Inka. I danas je na 
cijeni radi vjernosti i inteligencije a i 
navodno pomoći osobama koje boluju 
od dišnih organa, jer njegova koža upija 
vlagu iz zraka. Mnogi roditelji daruju 
svojoj djeci ovoga psa da ih grije i liječi. 

A “pilići bez perja” nisu mali pilići 
koji su se netom izlegli. Djeca su to 
koju možete susresti na ulicama grada, 
a taj mi naziv protumači pripadnik ma- 
lenoga broja onih koji su “zadobili 
perje” jer su se na neki način već 
uključili u život grada. 

Približio sam im se sasvim 
slučajno, kriv je za to moj stari auto VW 
“Amazon”. Pokvario se, što nije ni 
čudo jer me služi vjerno već 12 godina. 

Bila je noć, a noći su u ovom dijelu 
Perua u okolici Lime tamne i sablasne. 
Nigdje svjetla u blizini. Primijetim jed- 
no maleno svjetlo koje je svjetlucalo. 
Osvrnem se oko sebe i približim se 
bojažljivo. Uočio sam grupu djece. 
Puše cigarete i odatle svjetlucanje. 
Jedni polugoli leže na zemlji (bez perja, 
bez pokrivača, bez kreveta i kauča, bez 
plahti i jorgana...). 

Zatražih pomoć. Smiju se i ne dižu 
se. Jedni malo popili, drugi poludrogi- 
rani... Nakon nekog vremena usposta- 
vim kontakt. Teško se sporazumi- 
jevamo, jer odgovaraju kroz zube, po- 
luglasno na jeziku ulice, koji se ovdje 
zove jerga (herga). Obećavaju pomoć. 
Tako ostajem s njima satima čekajući 
bilo kakvog mehaničara i upoznajem 
samo dio života tih malih ljudi, ali i “ve- 
likog srca”, te dio toga noćnog razgo- 
vora donosim po sjećanju za naše 
čitatelje: 

8 “Što zapravo ovdje radite i od 
čega živite?” 

• Odgovaraju mi: “Dok ti i Lima 
još spavate i dok ulice još ne ožive mi smo 
već na nogama. Još prije čistača idica, 
prije pospanih policajaca, prije proda- 
vača novina i drugih - mi započinjemo 
rad. Tražimo u kantama za smeće stvari 


B Pitam dalje: “Radite li vi 
pojedinačno za sebe ili za nekoga 
drugog?” 

• “Ne može se raditi samo za sebe ”, 
odgovaraju mi. “Ni ti ne radiš samo za 
sebe, nego za druge. ” 

B “Kako radite taj posao?” 

• “Svatko odabere jedan dio ulice, 
naselja ili dio grada. Izbor se poštuje. Je- 
dino psi ponekad ne poštuju to pravo i 
otimaju ono što mogu pojesti i u drugim 
dijelovima grada koji njima ne pripa- 
daju. Psi nas redovito prate. I oni traže 
po smeću hranu. ” 

B “Što vi tražite po smeću?” 

• “Sve što vrijedi i što se može upo- 
trijebiti. Prvo istresemo smeće iz kanta 


ili vrećica. Uvijek je to jedno iščekivanje 
i iznenađenje. Može se tu naći kruha, 
namirnica, konzerva, hrane, a to je za- 
pravo ono što mene i zanima ”, dobacuje 
jedan iz mraka odbijajući dimove ciga- 
rete. 

8 “Nađete li doista vrijedne 
stvari?” 

• “Kako ne. Za mene je vrijedna 
stvar bočica od kolonjske vode, kutijice, 


B “Imate li nekoga tko se proti- 
vi vašem radu?” 

• “Kako ne ,} , povikaše svi u jedan 
glas. “Ponajčešće su to domaćice koje se 
vraćaju u zoru, tj. u 'naše radno vrije- 
me ’. One nas tjeraju, zovu policiju ili 
ukućane... ” 

B “Mrzite li koga?” 

• “Nije to mržnja, ali nam je krivo 
na vozače kamiona koji rano odvoze 
smeće jer s kamionima odlaze i naše 
nade da ćemo nešto pronaći za sebe i 
svoje i tako osigurati obrok za ovaj dan. I 
sunce nam je neprijatelj. Kada ono 
izađe, dan je i ulice ožive. Tada nema 
ništa od našega rada. ” 

B “Kamo idete tada?” 


• “Idemo u s voja skrov išta. Jedno je 
kod rijeke Rimac a drugo je o vdje u pred- 
građu La Victorica. To su mjesta gdje 
nema buke, gdje možemo malo zaspati, 
malo pušimo, pijemo. ” 

Tako se eto ovi maleni “pilići bez 
perja” vraćaju u svoja gnijezda do slije- 
dećeg jutra. 

U Limi, krajem kolovoza 1999. 

FRA STOJAN ZRNO 
KONGO 


4. svibnja 1997. 

Otkako su Kabilini ljudi na vlasti, 
uvedeno je mnogo reda. Bili su uki- 
nuli zatvor (koji je na terenu moje 
župe). Za manje prijestupe predviđe- 
ne su batine, a za veće i strijeljanje. 
Svijet priča da nimalo ne štede niti 
žale kad udaraju. Čak ne gledaju je li 
žena trudna, samo je li kriva. 

U gradu nastao mir. Navečer je 
tiho. Ipak sam se iznenadio kad sam 
se neku večer vraćao od fra Filipa i 


fra Ante oko 21 sat. Oćutjeh puc- 
njavu koja dolazi iz pravca kolodvo- 
ra i zatvora. I čuvar koji pazi na kuću 
kad sam odsutan reče: “I oko 20 sati 
čula se pucnjava iz tog pravca.” Već 
su pet tjedana na vlasti i otada nitko 
nije noću pucao (što je prije bila 
svagdanja stvar, osobito kad bi vlak 
dolazio da rastjeraju bandite koji 
nagrnu u vlak čim se zaustavi). 

Danas saznadoh što je bilo. Priča 
mi susjed flamanski svećenik da ipak 
ima ljudi u zatvoru. On je prije hra- 
nio zatvorenike jer država nije imala 
novaca. Bilo ih je ponekad i do 180. 
Nekoliko dana zatvor je bio ra- 
spušten, i ovaj svećenik bio je slobo- 
dan, a sad ih opet hrani jer ih 
ponovno ima, ne tako mnogo, 
između 10 i 30. Reče da su neki dan 


mlatili nekog čovjeka, pa kako nisu 
bili odveć nježni, čovjek podlegao. 
Groblje je daleko izvan grada. Treba 
ići pješice i mrtvaca voziti na biciklu, 
jer za to nema vozila. Vojnicima se 
nije išlo tako daleko pa pokopali 
mrtvaca u blizini zatvora. Sad nastao 
problem. Neki od tih čuvara zatvora 
ne mogu spavati. Tko bi mogao biti 
uzrok tome, nego pokojnik. Da im se 
osveti, smeta ih noću, odnosno nje- 
gov duh im ne da mira. Zato su 
odlučili otjerati ga pucajući u zrak. 
Ali uzalud, jer duh se ne boji puške. 
Postoji samo jedan koji bi ga mogao 
otjerati: svećenik. Zato su pozvali 
vlč. Michela da blagoslovi zatvor i 
otjera duha blagoslovljenom vodom. 

Fra Stojan Zrno 



Velika radost za sve nas svećenike. U rukama imamo lijepo uređeni misal na kiluba jeziku koji je nači- 
nio naš fra Filip Sučić sa svojom skupinom prevoditelja. Ima ih dvije vrste: jedan obični uvez , a drugi 
ukoričeni i plastificirani. I prije je postojao neki mali s kojim se mogla reći sv. misa “za muku ”. Nedosta- 
jalo je mnogo toga u njemu. Sad je ovaj fra Filipov kompletan , a uskoro će izići i lekcionar za sve tri litur- 
gijske godine (A, B i C). 

- Nastavlja se - 

S. VEDRANA LJUBIC 
UGANDA 


Velika nam djela 
opet smo radosni! 





zmiju i dosadne štakore. Bože, kako znaju 
biti dosadni. 

Dakle, trebalo je početi od početka. Fra 
Ivica je s narodom pripremio gradilište, ka- 
men, pijesak i ispekli su nešto blokova. Tre- 
balo nam je novaca bez kojeg nije bilo 
moguće početi s gradnjom. Dobrotom 



Zaista, Gospodin nam učini veliko djelo. 
Neizmjerno smo mu zahvalni za nadbisku- 
piju Mbarara, kanonski osnovanu 1 1 . lipnja 
ove godine. Imamo i svog nadbiskupa - 
Paula K. Bakyengu, domaćeg sina. 

U svom pismu vjernicima novonastale 
nadbiskupije nadbiskup Bakyenga 
izražava zahvalnost Bogu za taj dar Rima 
Ugandi. Zahvaljuje svima koji su došli na 
njegovo ustoličnje i koji su pomogli oko pro- 
slave. Dalje u pismu stoji: "Želim vas ta- 
kođer informirati o još jednom daru našoj 
nadbiskupiji Mbarara. Prošle godine smo 
dobili sestre Kćeri Božje Ljubavi. Sestre žive 
u župi Rushooka. To je njihova jedina zajed- 
nica u Africi... Izabrale su sv. Augustina za 
zaštitnika svoje zajednice. Zanimljivo, kad 
su ovdje došle, našle su biskupiju pod 
istom zaštitom. Blagoslov i otvaranje njiho- 
va samostana bit će na blagdan sv. Augu- 
stina, tj. 28. kolovoza 1999. Vjernici, a 
posebno svećenici pozvani su na blagoslov 
i da još jednom izrazimo sestrama dobro- 
došlicu" - stoji u nadbiskupovu pismu? 

Prisjetimo se. Sestre Kćeri Božje Ljuba- 
vi došle su u Ugandu 7. listopada 1998. na 
poziv fra Ivice Perića. Kad smo došle u misi- 
ju, nismo imale svoju kuću. Iznajmile smo 
jednu malu kućicu u selu gdje smo skoro 
godinu dana boravile. Kućica ima nekoliko 
soba, ali bez stropa. Nije nam bilo dosadno, 
imale smo društvo: razne insekte, šišmiše, 
gušterice, tu i tamo po koju "bezazlenu" 



braće franjevaca iz MISSIONSZENTRALE 
Der Franziskaner in Bonn - Germany i po- 
moći naše družbe gradnja je započela. Sve 
je bilo pod kontrolom. Zalaganjem fra Ivice i 
generalne glavarice Nikoline Hendges, bla- 
goslov smo imali 28. kolovoza 1999. 

Očekivali smo puno gostiju iz bliza i da- 
leka. Trebalo je pripremiti hranu za sve. Mi 
sestre nismo nikad same - Bogu hvala. Tu 
su ljudi dobre volje koji su preuzeli dio tere- 
ta. Oni su se sami organizirali uz našu po- 
moć i pripremili ručak tako da nitko nije 
otišao gladan. Mi sestre smo dale dvije kra- 
ve i drugo u znak zahvalnosti da bi zauzvrat i 
mi dobile kravu od jedne naše filijale. 


Osvanu 28. kolovoza. Sve je u pokretu: 
stižu svećenici, sestre, biskup Kakubi, 
biskup u miru, nadbiskup Paul K. Bakyen- 
ga. Generalna glavarica Nikotina Flendges 
sa s. Carolinom, savjetnicom je stigla neko- 
liko dana ranije. Tu je mnoštvo svijeta: pje- 
vači, plesači. Sve je spremno samo 
čekamo hoće li nam nebo dopustiti početi. 
Naoblačilo se, i to ozbiljno. Sveta misa će 
biti vani. Procesija je pošla od crkve do ša- 
tora. Svijet je vani na otvorenom. Evo kiše. 
Kad u Africi kiša počme padati - ne šali se. 
Svijet se sklanja, mi smo pod šatorom, bori- 
mo se također s kišom. Svi su aktivni da bi 
zaštitili bar oltar i biskupe. Postalo je smi- 
ješno sve to promatrati. Nakon poduže 
pauze, čekajući da kiša prestane, sveta 
misa je nastavljena i nesmetano završena. 

Nadbiskup je u svojoj propovijedi po- 
novno izrazio svoju zahvalnost sestrama 
ističući da mu je drago da smo izabrale 
živjeti u Rushooki, na selu a ne u gradu. 
Između ostalog rekao je: "Sestre Kćeri 
Božje Ljubavi su se odazvale na poziv ‘Dođi 
i pomozi nam' (Dj 16, 6-10). Dobro došle, 
sestre: Alaide, Ancilla, Vedrana, Angelika i 
Magna. Drago 
nam je da ste 
odlučile živjeti 
ovdje u Rushooki 
s ovim ljudima. 
Bog vas voli! Bog 
je ljubav! Vi ta- 
kođer ljubite 
jedna drugu. Biti 
kršćanin, još više 
biti redovnik znači 
nositi Krista dru- 
gima tako da svi 
doživimo da je 
Emanuel - Bog s 
nama! Ove se- 
stre," nastavio je 
nadbiskup, "nisu 
došle ovdje zato 
što nisu imale što raditi u svojoj zemlji. One 
su došle živjeti s vama, učiti vas i učiti od 
vas." 

Sestra Alaide je u svom govoru izrazila 
zahvalnost svima koji su nam pomogli u 
gradnji. "Ovo je dan radosti za sve nas, 
našu družbu, nadbiskupiju Mbarara i župu 
Rushooka. Posebno zahvaljujemo fra Ivici 
Periću, Patriku, graditelju i braći fra- 
njevcima. Mi Kćeri Božje Ljubavi ostajemo 
ovdje s onima kojima smo poslane na 
izgradnji Kraljevstva Božjega u Africi. 
Imamo dom! Neka je zato Gospodinu 
hvala!"* 

Aleluja! 
Dragi Anto! 


HVALA ZA DAR 
MOLIMO ZA DAROVATELJE 




Primio sam Vaše pismo od 
29. rujna (blagdan svetih Ar- 
kanđela) 1999. U njemu stoji 
obavijest da ste poslali na 
moju adresu ček na 1.500 
USD, poklon don Ivana-Seba- 
stijana Lončara za potrebe ove 
župe. Samo dan poslije pri- 
mitka Vašega pisma primio 
sam i prepomčeno pismo Za- 
grebačke banke od 6. listopada 
1999. Kad sam uzeo u ruke to 
pismo, najprije sam ga dobro 
pogledao sa svih strana i kuto- 
va da vidim je li otvarano i po- 
novno lijepljeno. Unatoč ži- 
govima koje oni udaraju na 
pošti, iako prepomčeno, dosa- 
da im nije bilo vjerovati. Imao 
sam iskustva da mi je prepo- 
mčeno pismo otvarano i po- 
novno lijepljeno. To nam je i 
očigled da su se pisma otvarala 
i uništavala. 

Mnogi su čekovi 
tako stekli dru- 
goga vlasnika 
koji ih je 
unovčio. Mnogi 
me i telefonski 
nazovu pitajući 
jesam li primio 
pismo, a ja da- 
jem negativan 
odgovor. Izgleda 
da se je stanje 
poboljšalo na- 
kon mnogo pri- 


govora čak i na vladu, pa sam 
na svu sreću primio pismo 
neotvoreno s čekom unutra. 
Moguće da su i Arkanđeli ima- 
li svoje prste u tome? A zašto 
ne i sv. Terezija od Djeteta 
Isusa, aisv. Franjo Asiški? Sve 
je to bilo tih dana. 

Činjenica je takva da Ivica 
za deset mjeseci nije primio 
niti jedno pismo. E-mail mu je 
bila jedina veza pisanom riječi. 
Ako Misijska centrala ima e- 
mail, možete se javiti na ovu 
adresu: kordic@zamnet.zm, i 
to će biti najbrža veza. 

Hvala na pismu i na čeku 
koji će dobro doći onima koji 
su i te kako potrebiti. Hvala 
don Ivanu koji je "otkinuo" je- 
dan dio i za ovaj djelić svijeta. 
Milosrdni Otac će znati kako 
mu to uzvratiti. A naše će mo- 


litve biti usmjerene prema 
tome cilju. 

A ja? Dobro sam, dragom 
Isusu hvala. Tijelo s godinama 
gubi svoju živahnost, ipak se 
dobro održava i izdržava. Po- 
nekad dođe i koji napad što je 
ovome podneblju i svojstveno. 
Ima ona naša: "Ne mogu se 
potužiti, Bogu hvala." Ivica i ja 
imamo podijeljene poslove i 
službe. 

Samo ću spomenuti koja su 
moja zaduženja u župi i u 
biskupiji. Kao župni vikar zna 
se što je pod tim nazivom. 
Meni su povjereni mladi - sva- 
le tjedan sastanci, jedna mala 
molitvena grupa, samohrane 
majke (djevojke koje imaju 
jedno dijete ili više a nikada 
nisu udavane). Na biskupi- 
jskoj razini su dvije grupe koje 
posjećujem svaka tri mjeseca. 
Duhovne vježbe za razne do- 
bi... 

★★★★★★★★★★★★★★ 

Vama i sestrama, rodbini, 
prijateljima, dobrotvorima i 
znancima SRETAN BOŽIĆ i 
srdačne pozdrave uz molitve 
i radosni aleluja želi don Fra- 
no - Aleluja 


Prenosim čestitke i poz- 
drave od IVICE 

AFRIKA, SVIJET KOJI SE OTVARA 

1 .3 Političko-svjetonazorna raznolikost Afrike 

Godine 1963. osnovana je u Ađdis Abebi Organizam 
čija afričkog jedinstva, OAU (Organization of African 
Unity), koja bi trebala politički i gospodarski ujediniti 
cijelu Afriku. To je bilo razdoblje oslobađanja od kolo- 
nijalne vlasti. Gana je to uspjela godine 1957. kao prva 
država u Africi. Zato je na ganskoj zastavi jedna crna 


zvijezda - simbol za prvu slobodnu afričku državu (F. KO - 
WAL, Afrčka sinoda, Inkulturacija, RV 4/1994-, s. 8). 

Mlade neovisne afričke države, predvođene ka- 
rizmatskim i intelektualno dobro naobraženim mladim 
političarima, nadale su se u zanosu idealizma da će afrički 
kontinent postati jedinstvena politička i ekonomsko- 
vojna velesila. Vrijeme je ipak pokazalo da to nije bilo 
moguće ostvariti. Glavni razlog tomu je u nerealističkom 
pristupu afričkoj društvenoj stvarnosti koja se ne smije 
gledati kao nešto monolitno. Afrički kontinent je jedan 
velik mozaik jezika, plemena, kultura i običaja. A koloni- 
jalne granice država nisu poštivale ni etničke ni geografs- 
ke cjeline, nego interese europskih kolonijalnih velesila. 
Kolonijalne sile nisu doprinijele ujedinjenju Afrike, nego 
su, dapače, postale uzrok mnogim krizama i ratovima. 

Ta razmišljanja trebala bi upozoriti na kompleksnost 
afričke stvarnosti i na otvorenost suvremenog afričkog 
društva na svim područjima: naobrazbe, prosvjete, zaštite 
zdravlja i na ekonomsko područje. U ovom stoljeću 
najviše se promjena dogodilo na vjerskom području, a ne- 
mojmo zaboraviti i na ideološko-političku otvorenost i 
traženja. Nove neovisne afričke države, npr. Gana, a ka- 
snije Gvineja Bisau, kao i mnoge druge, pokušavale su se 




BONIFACIJE 


misionar 

i 

mučenik (2) 


Piše: Ilija Doborski 


Papa Grgur II. imenovao je 732. 
godine Bonifacija nadbiskupom i 
naložio mu da po germanskim po- 
dručjima osnuje biskupije, a za vodi- 
telje izabere muževe dostojne te 
službe i podijeli im biskupski red. Toj 
su se odluci ubrzo usprotivili pojedini 
članovi biskupskog zbora koji su tada 
uživali punu slobodu i imali sve mo- 
guće svjetske povlastice. Manji broj 



klerika, koji je pristigao iz Bonifacije- 
ve stare domovine, bio je spreman 
podržati njegove reforme. Uz njiho- 
vu podršku Bonifacije je osnivao 
nove samostane koji su potom posta- 
jali centri i rasadišta kršćanskog živo- 
ta u germanskim krajevima. Tako je 
pod vodstvom priora Wigberta osno- 
vao samostan Fizlar odakle je izra- 
stao poznati samostan Ohrdruf, kao i 
ženski samostan u Tauberbi- 
schofsheimu koji je Bonifacije povje- 
rio svojoj rođakinji Liobi, darovitoj i 
svetoj ženi. Njoj su danas Nijemci 
neobično zahvalni za uvođenje više- 
ga odgoja za djevojke. Najglasovitiji 
samostan što ga je na njemačkom tlu 
utemeljio sv. Bonifacije jest onaj u 
Fuldi, posvetivši ga Presvetom Otku- 
pitelju. U njemu je želio biti i poko- 
pan. Samostan je već pod upravom 
prvog opata Sturmija broji nekoliko 
stotina redovnika te je još u Bonifaci- 
jevo vrijeme bio polazište za mnoga 
misijska putovanja po germanskim 
zemljama. 

Za vrijeme svoga trećeg putova- 
nje u Vječni Grad imenovan je pa- 
pinskim legatom za krajeve sjeverni- 
je od Alpa dobivši ovlast od Petrova 
nasljednika da u njima osnuje nove 
biskupije te imenuje i posveti bisku- 
pe. S izuzetnom darovitošću i velikim 
uspjehom započeo je s organizacijom 

opredijeliti za komunizam: sovjetski ili kineski. Kasnije 
sve do pada Sovjetskog Saveza, svaki novi vojni režim 
tražio je pomoć ili od Kube (npr. Angola, Gvineja Bisau, 
Mozambik) ili od Saveza Sovjetskih Socijalističkih Re- 
publika (npr. Etiopija). 

Afrika je u ovom stoljeću doživjela nevjerojatne 
promjene: od kolonijalne ovisnosti pa do nezavisnih 
državnih organizacija, sa svim strukturama potrebnim 
za funkcioniranje jedne države; od nepismenosti do po- 
hađanja svih vrsta škola i upravljanja sveučilištima; od 
liječenja kod kuće ljekovitim biljem do raznovrsnih bol- 
nica; od obrađivanja polja “mačetom” (velikim nožem) 
pa do upravljanja strojevima i kompjutorima; od života 
na selu do snalaženja u milijunskom velegradu (npr. 
Zair, Abidjan, Accra, Nairobi); od štovanja i življenja u 
strahu od plemenskih božanstava i tradicijskih ple- 
menskih norma ponašanja do obnašanja uglednih i od- 
govornih svećeničkih, biskupskih i kardinalskih (F. 
KOWAL, Afrčka sinoda, Inkulturacija, RV 4/1994., s. 9 
...: A frikaje dobila 1 939. god. prvog domaćeg biskupa - Kiw - 
anuda u Ugandi i Ramarosandratana na Madagaskaru, a 
danas ih ima vise od 300; dekan kardinalskog zbora i prefekt 
kongregacije za biskupe je kardinal Bemardin Gantin iz Bc- 


nina, zapadna Afrika) funkcija u Crkvi koja obuhvaća 
cijeli svijet. 

Ipak, poznati su nam slučajevi da je to sve preveliko 
opterećenje za pojedince. Zato često dolazi do psihičkih 
i živčanih slomova ličnosti. 

1.4 Moj susret s Afrikom 

Afrika je zemlja mojih mladenačkih snova. Puno 
puta sam razmišljala o odlasku u misije, ali to nije bilo 
nešto što mi je bilo simpatično, nego jednostavno nešto 
što me je iznutra tjeralo na razmišljanje. Postojao je u 
meni neki čudan nemir. To bih jednostavno mogla 
usporediti s Jonom. . . Prije nego što sam odlučila napisa- 
ti molbu za doživotne zavjete i potpuno se predati Go- 
spodinu, osjećala sam da moram i taj “problem” riješiti. 
Tako sam napisala molbu i za misije. Dobila sam dozvolu 
i 1989. godine, početkom listopada stigla sam na afričko 
tlo Gvineju Bisau. To mi je izgledalo kao neki lijepi 
san. . . Bilo je i šokantnih stvari, ali i to je bio dio onoga 
mog sna. Mnoge sam stvari zamišljala da će biti još i teže. 
Jedino mi je bilo teško bez kruha prve dvije godine. Ka- 
snije ga se već moglo kupiti. 

- Nostovljo se - 


Crkve u pokrajini Bavarskoj, koju je 
podijelio na četiri biskupije: Salz- 
burg, Freising, Regensburg i Pasau. 
U njezinim sjevernim krajevima 
osnovao je biskupije u Eichsattu, 
Wurzburgu, Buraburgu i Erfurtu. Za 
pastire im je postavio redovničku su- 
braću koji su pristigli iz stare domo- 
vine. Biskupiju W(irzburg povjerio 
je svome učeniku Burchardu, a Ei- 
chstatt rođaku Willibaldu. 

Kao legat Bonifacije je primio od 
Petrova nasljednika skoro neogra- 
ničenu punomoć u provođenju crk- 
vene reforme. Veliki apostol 
Germana ipak se strogo pridržavao 
uputa iz Vječnog Grada. Cesto je 
slao izvještaje o svome djelovanju, a 
ponekad je za sitnice znao pitati 
Rimsku kuriju za mišljenje. 

Ipak mu je najviše glavobolje za- 
davala crkvena neorganiziranost po 
germanskim krajevima. Tada je nai- 
me vladalo pravilo: Tko je imao 
posjede, morao se brinuti za crkve i 
za uzdržavanje klerika. Tako su 
crkve i svećenstvo postajali vlasništ- 
vo zemaljskih vladara koji su često s 
klerom i bogomoljama raspolagali 
kako su željeli. Crkvene službe 
podjeljivane su po rodbinskoj vezi, a 
tim je klericima često nedostajala 
volja i želja za iskrenim dušobrižništ- 


vom. Karlo Martell nije mogao niti 
želio na toj praksi nešto izmijeniti. 
Tek poslije njegove smrti (7 1 4.) nje- 
govi su sinovi Karlmann i Pipin pri- 
tekli Bonifaciju u pomoć oko 
provođenja crkvene reforme. 

Ubrzo je potom bio sazvan “Ger- 
manski sabor” koji se pod Bonifaci- 
jevim predsjedanjem isključivo 
bavio disciplinskim i pravnim pitan- 
jima Crkve u germanskim krajevi- 
ma. Mnogi biskupi, koji su ujedno 
bili i svjetovni vladari, nisu stali na 
stranu sabora i papinskog legata, što 
je donosilo nove napetosti i nesugla- 
sice. Te će napetosti u slijedećim go- 
dinama još više rasti, a biskup 
Bonifacije sve više potiskivan iz jav- 
nog života. On je bio onaj kome je 
uspjelo uspostaviti dobre odnose 
između franačkog kralja i Svete Sto- 
lice, a to obostrano povjerenje zna- 
lački će iskoristiti za obnovu 
crkvenog života po biskupijama koje 
je već bio osnovao. 

Osam deseto godiš nj i će se 
Bonifacije u proljeće 754-, u pratnji 
mnoge redovničke subraće, 
ponovno zaputiti na sjever 
poganskim Frizima kojima je prije 
četrdeset godina pokušao navijestiti 
evanđeosku poruku spasenja. 
Njegovo je propovijedanje ovoga 


puta našlo plodno tlo, tako da su se u 
kratkom vremenu mnogi dali krstiti. 
Njima je želio 5. lipnja podijeliti 
sakrament sv. potvrde. Umjesto 
novokrštenika u tabor je provalila 
četa razbojnika rušeći i ubijajući sve 
pred sobom. Jedna od preživjeli 
osoba kasnije je pričala da je 
Bonifacije u tome napadu razjarenih 
Friza pokušao knjigom zaštititi 
glavu. Ipak je bio pogođen na smrt. 
Ta je knjiga, na kojoj su vidljivi 
udarci mačem, pokopana s njime u 
Fuldi te se i danas još može vidjeti. I 
tako je sv. Bonifacije svoju veliku i 
svestranu misionarsku djelatnost 
zapečatio vlastitom krvlju koja će 
postati sjeme novih kršćana u 
germanskim zemljama. S pravom je 
jedan suvremeni crkveni 
povjesničar rekao da njegova 
veličina ne leži u duševnoj 
genijalnosti, već u snazi nesebičnog 
služenja Crkvi i njezinoj vidljivoj 
glavi - Petrovom nasljedniku kome 
je uvijek ostao vjeran i pored 
ponekih razilaženja u mišljenju. 

- Nastavlja se - 

IVI isijski dan u Kalanu na otoku Pagu 


Trajni poziv Isusa Krista koji odjekuje u 
njegovoj Crkvi kroz sva vremena: ‘'Pođite 
dakle i učinite mojim učenicima sve narode 
krsteći ih u ime Oca i Sina i Duha Svetoga... " (Mt 
28.19), potaknuo nas je na intenzivnije razmišljanje 
o misijama. Evanđelje Misijske nedjelje (30. kroz go- 
dinu -A), uz misijski plakat, upravo je bilo odličan 
ispit savjesti svima nama kako se odnosimo prema 
čovjeku i kakvu mu ljubav iskazujemo. Je li ljubav 
prema čovjeku mjera ljubavi prema Bogu, upravo to 
je bila i tema homilije na Misijsku nedjelju, uz poti- 
caj na razmišljanje o načinu našega života. 

Ta razmišljanja vjeroučitelj ica i župnik prenijeli 
su i na djecu u župnim i školskim katehezama tako da 
su djeca odlučila odricati se žvakaćih guma (2 kune) 
te svoj prilog stavljati u posebne kašice za misije, od- 
nosno za najsiromašnije među siromašnima. 

Da ih podržimo, organizirali smo predavanje o 
misijama uz prikazivanje filma i dijapozitiva iz misi- 
ja te raznih misijski h rekvizita koje je u svojoj misi- 
jskoj torbi donio don Andrija Iličić, svećenik 
mostarske biskupije, koji se sada nalazi u gradu 
Pagu u službi duhovnika časnih sestara benediklin- 
ki. Don Andrija je u prepunoj katehetskoj dovrani, 
pred djecom od 3. do 8. razreda, pred njihovim rodi- 
teljima i naravno bakama, uz ponekog i djeda, izno- 
sio doživljaje iz svojih misijskih dana ili, bolje reći, 


godina. U Tanzaniji je proveo 10 godina vršeći 
Kristovu zapovijed: “Pođite po svem svijetu, propo- 
vijedajte Evanđelje svemu stvorenju ” (Mk 16,15). 

Svojim bogatim iskustvom obogatio je i nas, živo i 
zanosno nam pripovijedajući svoje doživljaje i do- 
gađaje, tumačeći nam razne dijapozitive, rekvizite i 
karte. Djeca su ga sa zanimanjem slušala, za njih je 
to bio istinski doživljaj susresti se s nekim tko je doi- 
sta živio i radio među našom crnom siromašnom 
braćom. Protumačio nam je slavlje mise uz pjesmu i 
ples, te njihove običaje koji su vezani uz način života 
u raznim plemenima. Dakako daje djecu posebno za- 
nimalo čuti sve o velikim zmijama i životinjama koje 
je don Andrija susreo u svome misionarskom životu. 
Starije je zanimala poljoprivreda i način preživlja- 
vanja, međutim, uz sve to ipak smo željeli saznati i 
kafo’i su vjernici te kako žive i doživljavaju svoju vje- 
ru. 

Prije predavanja i susreta s misionarom u župnoj 
crkvi svetog Luke molili smo žalosna otajstva mi- 
sijske krunice koju su predmolila djeca prikazujući 
svoje molitve za sve misionare i one s kojima rade. 
Naš susret s misionarom završio je na suahili jeziku. 

Molimo dobrog Boga da blagoslovi sve naše miso- 
nare i da svima obilno nagradi njihov trud i 
njihovu ljubav prema čovjeku. 

Don Marino Ninčević <SHs§ptr 




UZ MISIJSKU NEDJELJU 1999. 

AKCIJA ZAS-VEDRANU 

U dječjem vrtiću svetoga Josipa u Granešini u toku listopada ove godine organizirali smo prigodnu akciju uz Misijsku 
nedjelju. Cilj namje bio probuditi misijsku svijest kod djece i roditelja te potaknuti na djelovanje, tj . nešto konkretno učini- 
ti za one najpotrebnije i za one koji s njima rade. 

Dobar i konkretan motiv bila namje naša misionar- 
ka s. Vedrana Ljubio koja je godinu dana prije svog 
odlaska u misije boravila u granešinskoj zajednici i 
tako se uključila u njezinu djelatnost - rad u dječjem 
vrtiću. Mnoga je djeca i roditelji znaju i živo se zani- 
maju za njezino djelovanje. Prigodnim plakatom i foto- 
grafijama koje nam je poslala s. Vedrana iz svoje 
misijske postaje pokušali smo dočarati njezin život i 
rad, a ujedno i potaknuti djecu i roditelje dautu veliku 
misijsku djelatnost ljubavi i dobrote ugrade i svoj ka- 
menčić. S djecom smo prolazili različite aktivnosti 
vezane uz misije, priče i razgovore, na što su mališani 
odgovorili “likovnim jezikom” prenijevši svoje dojmo- 
ve. 

Uz sve to skupili smo novčani prilog od 94 kune, 6 
DEM i 20 ATS. S tim skromnim prilogom za našu “tetu 
Vedranu” želimo j oj poručiti da mislimo i molimo za nju 
da i dalje predano radi i radosno svjedoči Božju ljubavmalom "Kleofasu” (dječak s fotografije koju namje poslala) i svima 
kojima je poslana. 


s. Gordana Igrec FDC - Dječji vrtić sv. Josipa, Granešina 

Proslava misijske nedjelje u kistanjama 


Vjernici Hrvati iz Janjeva, nakon 
sedamsto godina svoje slavne i bo- 
gate povijesti i teško proživljene 
prošlosti u dijaspori na Kosovu, mo- 
rali su početkom srpske agresije na 
Hrvatsku i hrvatski narod (91/92.), 
napustiti svoju rodnu župu Janjevo i 
ostaviti prekrasnu crkvu sv. Nikole 



koja je bila središte njihova svako- 
likog života, hraneći i braneći nji- 
hov duhovni, nacionalni i uljudbeni 
identitet i vratiti se u svoju matičnu 
domovinu. 

Nakon pet godina potstanarstva 
u zagrebačkoj Dubravi, i pošto je 
Hrvatska slavno pobijedila srpskog 
agresora u nezaboravnoj vojnoj i 
redarstvenoj akciji "Oluja '95.", Ja- 
njevcima Hrvatska vlada nudi na- 
pučiti oslobođene krajeve zadar- 
ske nadbiskupije u benkovačkom 
dekanatu. Tako se Janjevci na 
Cvjetnicu 1997. naseljavaju u Ki- 
stanje. 

Oni, ponijevši iz Janjeva svoje 
zdravo duhovno, nacionalno i 
uljudbeno biće, donose u ove opu- 
stjele krajeve život pun mladosti, 
vedrine i optimizma i osnivaju novu 
župnu zajednicu sv. Nikole - Novo 
Janjevo (Sada kada je Ministarstvo 
razvitka , useljeništva i obnove RH 
izgradilo u Kistanjama još 12 novih 
kuća na državnom zemljištu , župa 
će se za mjesec dana povećati još 
za 500 članova - sveukupno župa 
će brojiti 1.600 duša u 300 obitelji. 
Djece u osmogodišnjoj školi sada 
ima 201 , a očekujemo još 80, a još 
toliko ima predškolske djece.) 


Ovdje i sada na novim prostori- 
ma i u sasvim drugačijim prilikama 
- svakako daleko boljim - započeli 
su ispisivati nove i svjetlije stranice 
svoje povijesti. 

Uz mnoge poteškoće pri stva- 
ranju nove župe na ruševinama, 
zgarištu i u pe- 
pelu, život se 
odvija dosta 
normalno, oso- 
bito je vjerski 
život vrlo akti- 
van. Pored vjer- 
skih običaja i 
pobožnosti ko- 
je su njegovali 
u Janjevu, preu- 
zimaju i nove 
koji se njeguju 
u zadarskoj 
nadbiskupiji i u 
susjednim žu- 
pama, primjeri- 
ce preuzeli su 
slavlje blagda- 
na Gospe od Zdravlja i nastavili ga 
slaviti kao drugotnu zaštitnu svetko- 
vinu svoje nove župe (naime, u Ki- 
stanjama se u onom sistemu samo 
jednom godišnje slavila sv. misa, i 
to na ovaj blagdan), zatim hodoča- 
ste na blagdan sv. Nikole Tavelića 
u susjednu župu Lišane (vjernici iz 
župe Lišane pak dolaze na njihovu 
zaštitnu svetkovinu sv. Nikole 9. 
svibnja, kao i na Gospu od Zdravlja 
21. studenoga). 

Među inim lijepim običajima 
koje su vjernici Janjevci ponijeli iz 
Janjeva jest i ovaj: svečano slavlje 
Misijske nedjelje. (Isto tako u Janje- 
vu se svečano slavila Nedjelja 
duhovnih zvanja - iz Janjeva sada 
ima živih 37 svećenika i dvadese- 
tak sestara.) Oni za tu zgodu pozo- 
vu nekog svećenika izvana, po 
mogućnosti nekoga koji je bio u mi- 
sijama da im uveliča svečanost. 

Tako su ove godine pozvali don 
Andriju Iličića, poznatoga dugogo- 
dišnjeg misionara u Tanzaniji. On 
je predvodio svečanu župnu misu 
poldanicu koju je započeo i završio 
na suahili jeziku i imao prigodnu 
propovijed o misijskom životu i radu 
hrvatskih misionara. U propovijedi 
je don Andrija upoznao vjernike s 
ovogodišnjom porukom svetog oca 
Ivana Pavla II. za Svjetski misijski 
dan o temi: Otac izvor apostolske 
zauzetosti Crkve te je - u svom izvor- 
nom stilu - pozvao mlade da se 
oduševe za misijsko zvanje i bez 


straha pođu u misije najveštati Ra- 
dosnu vijest spasenja onima koji za 
nju još nisu čuli. 

U popodnevnim satima s. 
Blaženka Delonga prva časna ka- 
tehistica u župi (župa Kistanje dobi- 
la je vrlo brzo časne sestre. To su 


sestre milosrdnice sv. Vinka Paul- 
skoga splitske provincije. Zasad su 
došle dvije: s. Blaženka Delonga i s. 
Lambertina Dukić, a treća s. Nada 
Tadić-Sutra određena je i uskoro 
se očekuje. Kad budu otvorili vrtić 
za predškolsku djecu, vjerojatno će 
doći još koja - neke časne već če- 
kaju na to. Mnogi se čude kako je 
župa Kistanje dobila tako brzo ča- 
sne. Jedini je odgovor što se i mnogi 
čude kako tamo ima toliko djece?!), 
okupila je u kapelici i mlado i staro 
na misijsku krunicu, a nakon kruni- 
ce don Andrija je nastavio o onome 
što je prije podne govorio: prenositi 
im svoja iskustva i iskustva ostalih 
hrvatskih misionara, ovaj put i pre- 
krasnim dijapozitivima. 

Svi su bili oduševljeni i vrlo 
zadovoljni što su na tako izvanre- 
dan način upoznali život i rad naših 
misionara u dalekim misijskim 
zemljama. 

Inače, zahvaljujući don Andriji, 
ta nova župa prima gratis deset 
brojeva misijskog lista "Radosna vi- 
jest" te stoga vjernici, ovom pri- 
likom, osobito zahvaljuju i glavnom 
uredniku vlč. Anti Buriću što se 
duhovno obogaćuju lijepim sadrža- 
jem i žele mu puno uspjeha i Božjeg 
blagoslova u promicanju i širenju 
Radosne vijesti. 

Don Gašpar Dodić, župnik 

TJJEDE\TJE]\n U MOLITVI I SVETOJ MISI 


Već nekoliko mjeseci domovinska 
Crkva povezana je s našim misionari- 
ma i oni s domovinskom Crkvom po 
svetoj misi, moljenju časoslova i pri- 
vatnim molitvama. Svi smo svjesni 
snage molitve i puni pouzdanja u Isu- 
sovo obećanje da ćemo sve dobiti što ga 
zamolimo. Naše molitve u kojima smo 
sjedinjeni s našim misionarima imaju 
samo jednu nakanu: izmoliti snagu i 
blagoslov za uspješan rad naših misio- 


nara u svjedočenju Isusove ljubavi. 
Ljudskim silama i umu često su ne- 
dokučivi putovi Gospodnji kojima 
kroči k pojedinoj duši ili pojedina duša 
k njemu. Eto to ga upravo molimo. 
Molimo ga da nađe put do onih duša 
koje ga još nisu upoznale služeći se 
našim misionarima i misionarkama. U 
godini smo koja je na poseban način 
posvećena našemu nebeskom Ocu. 
Svaki otac voli svoje dijete. A kako nas 


tek voli Otac koji je i Bog. Uza svu nje- 
govu ljubav dvije trećine čovječanstva 
ni nakon dvije tisuće godina nisu ga 
upoznale. Razlog je to da se svi još 
svesrdnije angažiramo i postanemo tu 
gdje jesmo misijski djelatnici. Netko 
darom, netko molitvom i svetom mi- 
som, netko žrtvom. Molimo, a Bog će 
blagosloviti i naše molitve i rad naših 
misionara. 




BUDIMO ZAJEDNO U MOLITVI I SVETOJ MISI S NAŠIM MISIONARIMA 
ONI MOLE ZA NAS MI MOLIMO ZA NJIH 


RASPORED SVETIH MISA I ČASOSLOVA ZA DAROVATELJE 

SIJEČANJ 2000. 

***************************************************************************************** 


RASPORED PRIKAZIVANJA SVETIH MISA ZA DAROVATELJE 

• 1 . 1 . 2000. svetu misu za darovatelje u misiji Ujewa u Tanzaniji prikazuje don Ante Batarelo, 

• l.i. 2000. svetu misu za darovatelje u misiji Ashaiman - Tema u Gani prikazuje don Ivan Stojanović, 

• 4.1. 2000. svetu misu za darovatelje u misiji sv. Antuna Padovanskoga u misiji Mvvinilunga u Zambiji prikazuje 
vlč. Stipo Miloš. 

• 28. i . 2000. svetu misu za darovatelje u misiji Rushooka u Ugandi prikazuje fra Ivica Perić. 

RASPORED MOLJENJA ČASOSLOVA ZA DAROVATELJE 

• 9. l . 2000. časoslov za darovatelje moli sestra Mirjam Šurjan u misiji Ngaoundere u Kamerunu, 

• 10. l . 2000. časoslov za darovatelje moli sestra Danijela Dropulja u misiji Affame u Beninu, 

• 20. i . 2000. časoslov za darovatelje moli sestra Natalija Bešlić u misiji Affame u Beninu, 

• 25. l . 2000. časoslov za darovatelje moli sestra Vedrana Ljubić u misiji Rushooka u Ugandi, 

• Sestra Andrea Bulut, SMI u Belgiji svakog utorka u mjesecu siječnju prikazuje svetu misu, časoslov i krunicu za 
darovatelje. 

SVETE MISE I ČASOSLOV U DOMOVINI ZA MISIONARKE I MISIONARE 


• 9.1. 2000. časoslov za misionarke i misionare moli s. Fidelis Lučić, FDC u samostanu Nova ves 1 6, Zagreb, 

• 16.1. 2000. časoslov za misionarke i misionare moli s. Mirna Nikolić, FDC u samostanu Nova ves 1 6, Zagreb, 

• 17. l. 2000. svetu misu za misionarke i misionare u župi Ranjenog Isusa u Velikoj Gorici za misionarke i 
misionare prikazuje vlč. Anto Burić, 

• 24. i . 2000. na krajnjem rubu Hrvatske, u Baranji, na Dunavu, u Batini, u crkvi svetog Valentina za misionarke 
i misionare svetu misu slavit će vlč. Đurica Pardon, župnik s cijelom župnom zajednicom, 

• Umirovljeni splitsko-makarski nadbiskup mons. Frane Franić moli časoslov za misionarke i misionare, 

• Svake subote u mjesecu siječnju večernju svetu misu za misionarke i misionare prikazuju suradnici misija 
župe Svih Svetih, Đakovo, 

• Svakog ponedjeljka u mjesecu siječnju svetu misu, časoslov i krunicu za misionarke i misionare prikazuje 
sestra Andrea Bulut, SMI u Belgiji, 

• Svakoga prvog četvrtka u mjesecu za misionarke i misionare moli molitvena zajednica Krvi Kristove iz Rijeke. 

UISTINU, BEZ MENE NE MOŽETE UČINITI NIŠTA do 15,5) 

U INDIJSKOJ SAVEZNOJ 
DRŽAVI ANDRA PRADESH 
VIŠE OD 100 DJECE UMRLO 
OD UPALE MOZGA 

Indija, Andra Pradesh (MISNA) - U po- 
sljednja tri tjedna u indijskoj saveznoj državi 
Andra Pradesh u epidemiji japanskog ence- 
falitisa i upale mozga umrlo je više od stotinu 
djece. Službeni izvještaji govore i o drugih 
500 koja su hospitalizirana zbog iste epide- 
mije. Mjerodavne vlasti, u želji da spriječe 
dalje širenje epidemije, nastoje zabraniti 
uzgoj svinja koje su, prema mišljenju struč- 
njaka, veliki prijenosnici japanskog encefali- 
tisa koji uglavnom prenose komarči. Ako ta 
zabrana stupi na snagu više od jedan milijun 
ljudi ovisit će o milosti i nemilosti administra- 
cije koja bi trebala pronaći alternativno 
rješenje za sredstava za život tim ljudima. 

VLADA OBALE BJELOKOSTI 
TRAGA ZA TRGOVCIMA KOJI 
PRODAJU DJECU ROBOVE 

Obala Bjelokosti (MISNA) - Vlada 
afričke države Obale Bjelokosti nedavno je 
pokrenula novu inicijativu kojom želi spriječiti 
prodaju djece-robova. U vezi s deklaracijom 
UNICEF-a (UN Children’s Fund) vlada Obale 
Bjelokosti poziva sve vlade i pojedince da pri- 
jave mjerodavnim vlastima svaki pojedini 
slučaj trgovanja djecom robovima. Pojava 
nasilnog prodavanja djece robova još uvijek 
je u praksi u mnogim dijelovima Afrike. Re- 
gionalna konferencija o tom problemu održat 
će se u Gabonu slijedeće godine u veljači. 

BIJEG PREKO GRANICE PRED 
SUŠOM 

Kenija (MISNA) - Oko pet tisuća stanov- 
nika područja Turkana u sjeverozapadnoj 
Keniji prešlo je preko granice u Etiopiju sa 
svojim stadima da bi se na taj način zaštitilo 
od suše koja je zavladala u tom području. 
Očajnička potraga za vodom i hranom po- 
taknuta je činom kojim je pomoć koju je 
ovom području poslala vlada u Nairobiju u 
hrani data u prodaju umjesto da bude podi- 
jeljena. Prema današnjem novinskom 
izvještaju, stanovnici područja Kibish koje se 
nalazi uz granicu između Kenije i Etiopije bili 
su prisiljeni napustiti svoja sela pošto su ne- 
koliko dana bili bez hrane i vode. Kako javlja 
Osman Elemar, vijećnik iz tog područja, 22,5 
tone kukuruza koje je vlada prošlog tjedna 
poslala kao pomoć za to područje mjesni 


upravitelj je prodao na tržnici u Lodvvaru. 
Kasnije je spomenuti upravitelj uhićen. Po- 
dručje Turkana je među najugoženijim po- 
dručjima koje je pogodila suša koja je u 
posljednje dvije godine prouzročila neza- 
pamćenu glad u dvadesetak područja Kenije. 

DROGA MEĐU BORCIMA 
PROTIV DROGE 

Meksiko (MISNA) - Dvadeset tri speci- 
jalna agenta udaljena su iz meksičke vojske 
pod optužbom nezakonitog uzimanja droge. 
Vojne vlasti poduzele su potrebne mjere na- 
kon što je u testu kojem je podvrgnuto 600 
pripadnika jedinice za borbu protiv droge 
otkriveno da su 23 uživali drogu. Istraga je 
bila naređena nakon što je otkrivena trgovina 
zamjene brašna i droge. 

ORUŽANI NAPAD NA ŽUPNU 
KUĆU 

Ruanda (MISNA) - Grupa naoružanih 
razbojnika napala je u utorak 16. studenoga 
župnu kuću u župi don Boska u Kicukiru, ne- 
daleko od Kigalija, smještenu uz sam aero- 
drom Kanombe. Prema izvještaju novinske 
agencije MISNA, napadači su otvorili vatru iz 
oružja i ranili u ruku župnika, kanadskog sale- 
zijanca oca Lebela. U ovoj župi djeluju trojica 
salezijanaca: otac Lebel, jedan domaći 
svećenik i hrvatski svećenik don Sebastijan 
Marković. 

Kada je obznanjena vijest o napadu, 
nazvali smo iz Misijske centrale župu Kicuki- 
ro u želji da saznamo kako je u napadu 
prošao naš misionar otac Sebastijan. Njega 
na žalost nismo mogli dobiti jer je bio odsu- 
tan, ali smo razgovarali s ocem Lebelom. 
Potvrdio je napad i da je u napadu lakše ra- 
njen. Vijest nam je priopćio smijući se i kon- 
statirajući da nije prestrašen jer mu to nije 
prvi put da doživi napad. Rekao je: “Ja sam u 
tome ekspert, jer mi je ovo već četvrti na- 
pad.” 

VLADA ISPITUJE OPSEG 
ZAPOSLENOSTI 
MALOLJETNIKA 

ZIMBABVE (MISNA) - Vlada u Zim- 
babveu pokrenula je inicijativu u želji da ispita 
stvarno stanje zapošljavanja maloljetnika u 
zemlji. U vremenu neovisnosti koju je postig- 
la 1980. godine različite grupe davale su 
različite vrlo često kontroverzne podatke koje 
govore o ovom problemu. Do 1995. godine 


grupe koje prate poštivanje ljudskih prava 
procjenjuju da je oko 50.000 maloljetnika za- 
posleno na različitim poslovima na plan- 
tažama i u rudnicima. Ovom broju treba 
dodati i oko 20.000 djece koja rade kao ne- 
plaćena obiteljska radna snaga, koja na uli- 
cama i trgovima prodaju slatkiše, cigarete, 
sitnu tehničku robu i neke vrste jela. Po- 
sljednja istraživanja upućuju na činjenicu da 
je broj nezaposlene djece u ovoj zemlji udvo- 
stručen a da će 2000. godine biti tri puta veći. 
Središnji državni statistički ured na žalost ne 
posjeduje službene podatke koji govore o 
tom problemu. Naprotiv, generalni tajnik 
državnog sindikata gospodin Morgan Tsvan- 
girai tvrdi da taj fenomen ne postoji u njihovoj 
zemlji. Rezultatte istrage očekuje se u siječn- 
ju 2000. godine. Ovisno o rezultatima istra- 
ge, država će zatražiti pomoć od 
međunarodne organizacije rada kojom bi po- 
mogla žrtvama rada među maloljetnicima. 

Ono što je o tom problemu općepoznato 
jest da postoji velik broj komercijalnih farma 
koje nezakonito, bez ugovora o radu, zapoš- 
ljavaju djecu kao sezonske radnike, najčešće 
u poslovima koji se plaćaju po učinku. Djeca 
su vrlo često na poslu izložena opasnostima 
za zdravlje, rade bez zaštitne odjeće, nemaju 
pravo na bolovanje, nemaju pravo na nerad- 
ne dane u tjednu i blagdane i dnevni odmor. 
Najgori oblik izrabljivanja maloljetnika jest 
onaj koji djecu strovaljuje u prostituciju da 
bio na taj način nadoknadili skromnu zaradu 
svojih roditelja. Stoga AIDS (sida) uzima ve- 
lik danak od populacije djevojčica. “Uključila 
sam se u prostituciju jer moji roditelji ne 
mogu prehranjivati obitelj. Sedmero nas je i 
ovo je jedini način da bih preživjela", priznaje 
trinaestogodišnja Suzana Chitiyo. Drugi je- 
dan dječak, petnaestogodišnji Thomas 
Chikwanya kaže: “Ne mogu si na drugi način 
pomoći jer su mi oba roditelja umrla 1993. 
godine. Nitko se o meni ne brine. Primoran 
sam raditi teške poslove da bih platio troško- 
ve školovanja, da bih kupio odijelo i pomo- 
gao mojim dvjema mlađim sestrama." Ta 
dva primjera daju najbolji odgovor na pitanje 
zbog čega postoji izrabljivanje maloljetnika. 
To je siromaštvo. Sve veća nezaposlenost, 
porast životnih troškova, neadekvatna izo- 
brazba iz godine u godinu povećavaju broj 
maloljetnika zaposlenih na teškim poslovi- 
ma. Sve veći broj poslodavaca daje prednost 
zapošljavanju maloljetnika jer su djeca manje 
financijski zahtjevna nego odrasli i obrazova- 
ni radnici. Djecu je lakše kontrolirati, spremni 
su duže raditi i manje prigovaraju poslodav- 
cima nego odrasli. 

(Priredio: ABS) 

"Neka ovo 
vrijeme druženja 
bude blagoslovljeno" 

Karei. Puljić 


SUSRET MISIONARA 1999. 


Susret misionara u Sarajevu se nastavlja. 

Nakon pozdrava prisutnima, koji je kao domaćin uputio prof. Tomo Knežević, i uvodne riječi 
mons. Slobodana Štambuka okupljene je pozdravio i nadbiskup vrhbosanski Vinko kardinal Puljić. 


] 


“Dragi oci biskupi, draga braćo svećeni- 
ci, drage redovnice, dragi misionari i misio- 
narke, dragi voditelji i animatori 
misionarskoga duha Crkve u Hrvata. Ra- 
dujem se što vam možemo biti domaćini. 
Radujem se iz više razloga. Prvo, jer je moj 
prethodnik blage uspomene nadbiskup Če- 
kada toliko ljubavi gajio prema misijskom 
duhu, misijskoj centrali i misijskom listu i 
svim njegovim suradnicima. Drago mi je da 
mogu nastaviti ono što je on započeo. Druga 
moja radost da ste ovdje je u tome jer ovako i 
mi osjećamo da smo dio te Crkve koja kao 
bitni element svoje crkvenosti smatra upravo 
tajmisijskiduh. Mi želimo biti ta Crkva, Crkva 
živa s misijskim duhom. Pozdravljam vas u 
ovoj dvorani gdje je Papa sjedio kada je 
došao u posjet Sarajevu i gdje smo zajedno 
doživjeli Crkvu kao jednu, svetu katoličku i 
apostolsku. Ova dvorana nosi naziv jednoga 
drugog pape, pape Pavla VI. Dali smo joj to 
ime zato što je njegov tajnik dao od svoga 
zlatomisničkog slavlja sredstva da obnovi- 
mo ovu dvoranu i da je nazovemo dvoranom 
Pavla VI. Tu je i slika naše drage Gospe koju 
je papa Ivan Pavao II darovao ovoj dragoj 
Stadlerovoj instituciji. Dakle sve nas to što se 
tu događalo išto se tu nalazi nekako povezuje 
s konkretnim životom. Želim da ovu moju do- 
brodošlicu doživite. Ne samo daje govorimo 
nego i da osjetite i doživite. Da osjetite da ste 
nam dobrodošli. Vjerujte mi da je teško izreći 
i nabrojiti sve ono što smo doživjeli u ratu. No 
najteži je bio osjećaj osamljenosti. To je 
možda jedan od najgorčih osjećaja. Kada 
smo proživljavali teške trenutke rata, najgore 
nam je bilo proživljavati trenutke osamljeno- 
sti. Zato nam je draga svaka povezanost. To 
nas iskustvo goni da pružimo ruke zajed- 
ništva svima. I svaka ispružena ruka nam je 
draga. I to je razlog naše radosti zbog vaše 
prisutnosti. Želimo tu povezanost i zajedništ- 
vo dijeliti. Direktor Papinskih misijskih djela 
naše nadbiskupije uzeo je kao moto ovoga 
susreta: “Misionar je čovjek ljubavi.” Ako 
čovjek želi živjeti, ako želi rasti, on mora da- 
vati. Nema rasta bez davanja. Sebičnost vodi 
umiranju. A ljubav je darivanje. I ova naša 
Crkva, Crkva u Hrvata, ako želi rasti ona mora 
znati davati. Jedan od najplemenitijih znako- 
va davanja je molitva. Molitva u duhu Crkve 
prema onoj Isusovoj: Molite gospodara 
žetve da pošalje radnike u žetvu svoju. Mi 
moramo u prvom redu shvatiti da je to potre- 
ba. Da trebamo moliti. Ako to shvatimo, 
onda ćemo moći i htjeti moliti. A iz te molitve 


izrast će spremnost darivanja. Evo jednoga 
iskustva koje sam doživio u ratu. Došao mi je 
jedan kardinal iz Europe i sluša moje kaziva- 
nje. A govorio sam mu kako je teško svaki 
dan slušati: nestala ti je ova župa, porušena ti 
je ova crkva, ubijen ti je ovaj svećenik. 
Pričam mu o svojim jobovskim iskustvima. 
Kada sam završio, kaže mi on: “Dragi brate, 
ne znam kome je teže. Tebi koji sada gledaš 
kako je sve porušeno i razmišljaš kako ćeš to 
obnoviti, ili meni koji postojeće crkve moram 
prodavati,” Na te njegove riječi ja sam se 
naježio. Što to znači? Njegovo kazivanje 
znači da su prestali biti Crkva koja dariva. Ja 
se ne bojim rana koje nosimo. Jer, liječimo te 
rane u ranama Kristovim i živimo nadu da će 
iz tog pepela izniknuti pomlađena Crkva. Ali 
ne smijemo zaboraviti biti i u ovim uvjetima 
Crkva koja živi. Mi moramo taj misijski duh 
živjeti. Ako to uspijemo, onda ćemo istinski 
biti svjedočka Crkva. Danas su ljudi željni 
vidjeti ono što čuju. U nama vidjeti ono što im 
propovijedamo. Dakle silno je važna upravo 
ta svjedočka Crkva. Stoga hvala vama koji 
ste došli i vama koji ste ovaj susret organizi- 
rali. Vama misionarima hvala što ste prihvati- 
li biti ljudi ljubavi, svjedoci ljubavi. Vaša 
prisutnost će i nas obogatiti. Obogatiti da 
rastemo u crkvenosti. Neka ovo vrijeme 
druženja bude blagoslovljeno.” 

Uz misionare i domovinske misijske dje- 
latnike skupu je prisustvovao i naš dugogo- 
dišnji misionar u Obali Bjelokosti, sada 
misionar povratnik Franjo fra Rafael Lipovac. 
Fra Rafael, ili kako ga od milja svi zovemo fra 
Rafo, djelovao je u Obali Bjelokosti punih 18 
godina. Učinio je jako puno za tu mladu 
mjesnu Crkvu u njenom stasanju. Posebna 
mu je preokupacija, uz pastoralnu i admini- 
strativnu djelatnost, bila graditi spomenike i 
kapelice na čast Blaženoj Djevici Mariji. 
Ostavio ih je na desetke diljem ove zemlje 
koja mu je na neki način postala druga do- 
movina. Fra Rafo je odlučio za ovaj susret 
prisutne, posebno domovinske misijske dje- 
latnike upozoriti na svu pogubnost krilatice 
koja se često čuje kada nekoga pokušavate 
potaknuti na veću misijsku angažiranost, na 
krilaticu koja glasi: I OVDJE SU MISIJE. 

Obraćajući se prisutnima, fra Rafael je 
rekao: “Naše svećeničko i redovničko zvanje 
ne može biti lokalno, nacionalno. Ono je uni- 
verzalno i nadnacionalno kao što je i Crkva 
univerzalna i nadnacionalna. Stoga nije nam 
biti samo svećenik sarajevske ili neke druge 
biskupije nego je naše biti poslanik i radnik 


cijele Crkve bilo gdje u svijetu.” Konstatirao 
je: “S misijama smo još uvijek na prvim 
počecima.” Predavač je postavio pitanje 
“što bismo trebali činiti" i prisutnima odmah 
ponudio nekoliko sugestija. 

Da istakne stvarno stanje misijske svije- 
sti u našoj Crkvi, predavač je konstatirao: 
“Naša je misijska svijest, smio bih reći, 
neishranjena, kao neko afričko dijete.” 
Pozvao nas je da ne zaboravimo svje- 
dočanstvo mučenika sadašnjega vremena, 
spomenuvši žrtvu fra Vjeke Ćurića koji je ubi- 
jen u Ruandi 31. siječnja1998. Govoreći o 
materijalnom pomaganju misija, citirao je 
monsinjora Princa koji je rekao: “Malo više 
darežljivosti ne bi škodilo.” 

Ako pogledamo paletu naših misionarki i 
misionara, onda ćemo primijetiti veliku šaro- 
likost. Ta šarolikost očituje se po pripadnosti 
različitim redovima, družbama i biskupijama. 
Imamo misionarke različitih družba i redova, 
misionare redovnike i dijecezanske sveće- 
nike i jednu laikinju misionarku. Među misio- 
narkama su franjevke, uršulinke, kćeri Božje 
Ljubavi, Marijine sestre, karmelićanke BSI, 
milosrdnice, misionarke Ljubavi, kćeri Križa, 
svetog Križa, službenice Milosrđa, kćeri Mi- 
losrđa TSR s v. Franje, kćeri Marije Pomoćni- 
ce... Među misionarima su dijecezanski 
svećenici, franjevci raznih redova, isusovci, 
dominikanci, salezijanci, verbiti. Po hierarhi- 
jskom rangu među misionarima imamo ča- 
sne braće, svećenika, svećenika- 
provincijala i dvojicu biskupa. Ako gledamo 
razliku u godinama među živućim aktivnim 
misionarima, onda je ta razlika veća od 
šezdeset godina. Imamo misionara rođenog 
1966. i misionarku rođenu 1904. godine. Po 
području podrijetla imamo misionare iz 
Bosne, Hercegovine, Dalmacije, s otoka, iz 
Istre, Zagorja, Like, Međimurja, Slavonije. 
Imamo misionare i misionarke u Africi, Aziji, 
Južnoj Americi, Europi. Nekima je glavna 
preokupacija pastoral, drugima briga o gu- 
bavcima i bolesnima. Jedni brinu o neuhra- 
njenoj djeci, drugi o djeci s ulice. Jedni vode 
škole, drugi odgajaju domaća duhovna 
zvanja. Premda tolike razlike, ipak im je jedno 
zajedničko ime: misionar-misonarka. 

Na ovogodišnjem susretu u Sarajevu bio 
je prisutan i jedan umirovljeni biskup-misio- 
nar, mons. Antun Bogetić, umirovljeni po- 
rečko-pulski biskup, misionar na Tajvanu. 

- Nastavlja se - 

Od rujna ove godine u Radosnoj vijesti na stranici gdje oglašavamo darovatelje ide rubrika " NAŠA DJECA U 
BENINU". Možda je netko od čitatelja propustio pročitati ono što sam napisao u broju prije toga pa ne zna o 
čemu se radi. Evo samo kratko. 


Naše sestre misionarke u misiji Affame u afričkoj državi Benin (s. Doroteja, s. Natalija / s. Danijela is. Mariste- 
la) uz pasoralne poslove u župi i odgoj djevojaka u sestarskoj kuči brinu brigu i o neishranjenoj djeci na prilično 
širokom području. Neke od njih primaju i pomažu u svome, kako sestre kažu, dispanzeru, dok druge zbrinjavaju 
putu j uči na udaljena sela vozeći im pomoć. Kada sam posjetio Benin i sestre u misiji Affame, sestre su mi rekle da 
im je jako žao i teško što ne mogu na skrb primati djecu koja su malena i njihov život ovisi o mlijeku ili dječjoj hra- 
ni. Radi se dakle o tek rođenoj djeci čije majke nemaju u grudima mlijeka zbog bolesti ili iscrpljenosti i izgladnje - 
losti pa ih ne mogu dojiti, a nemaju novaca da im kupe mlijeko i tako ih prehrane. Ta su djeca prema tome 
osuđena da umru u vrijeme kada bi trebala tek početi živjeti. U dogovoru sa sestrama , Misijska centrala je, 
pouzdavajući se u naše darovatelje, preuzela za slijedećih deset mjeseci desetero novorođenčadi na svoju brigu i 
pokrenula akciju darivanja za prehranjivanje novorođenčadi pod nazivom NAŠA DJECA U BENINU. Nisam se 
prevario. Darovatelji se odazivaju i akcija će, vjerujem, biti i proširena i produljena. Sestrama će pomoću naših 
darovatelja biti omogućeno da prime i veći broj djece nego sada a i onima koje su primile produlje rok prehrane. 

S tim u vezi evo javljanja dviju sestara iz misije Affame koje brinu o neishranjenoj djeci. 





Dragi darovatelji, dragi prijatelji! 
Iskreni pozdrav svima vama, i 
uredništvu Radosne vijesti! Mi smo 


ovdje svi dobro, a to isto želimo i 
vama. Nama nije zima, i lijepo nam je. 

Ima li nešto daleko, nešto stvarno 
tuđe, nešto teško onome koji voli 
(svoga brata). Je li teško spasiti jedan 
život, je li teško učiniti ga ljepšim, 
omogućiti jednom djetetu da preživi, 
da živi? 

U povijesti čovječanstva bilo je 
onih koji su znali žrtvovati se - odrica- 
ti, da bi drugima bilo ljepše. Hvala 
Bogu, ima ih i danas, a to ste svi vi, 
dragi darovatelji, koji se molite i 
žrtvujete za "našu" djecu u Beninu. 
Zaista su to vaša djeca. Vašim darom, 
vašom ljubavlju mnoga će od njih 
preživjeti, živjeti-rasti-završiti osnov- 
nu školu, nekakav zanat kako bi sutra, 


zahvalni vama za dar, sami mogli dari- 
vati druge, znajući da postoji netko 
tko ih voli. U ime stotine mališana koii 
se hrane iz vaših ruku i desetak onin 
koji su počeli školu, zahvaljujem za 
vašu žrtvu, za vaše darove upućene 
nama u Beninu preko uredništva Ra- 
dosne vijesti. 

Riječ HVALA je premalena da bi 
označila veličinu dara, zato je naše 
srce usmjereno prema Gospodinu, 
moleći Ga za vas. Neka On sam bude 
vaša nagrada. 

Zahvaljujući vama i Uredništvu, 
srdačno vas pozdravljam sa zajedni- 
com 

"Vaša djeca iz Beni na" i sestra 
Doroteja Dundjer 


Kz <2 K* jCz 


Drugo pismo šalje nam sestra Danijela. 




Dragi velečasni Anto, drage 
sestre Mirna i Fidelis! 

Oprostite mi moju nemarnost. 
U sebi sam nekoliko puta obeća- 
la pisati vam, ali ne bijaše ništa od 


toga. Nije baš da nemam 
vremena ili da ne mislim 
na vas. Jednostavno, da- 
nas ću, sutra ću - i dani 

prođoše. 

Već je skoro mjesec 
dana da sam se vratila u 
našu dragu misiju. Stanje 
je više-manje isto. Siro- 
maštvo i neishranjenost 
povećavaju se iz dana u 
dan. Sve je više djece siročadi 
koja ostaju bez svojih majki. 
Teško je gledati da najneviniji naj- 
više pate osta- jući sami. Istina, u 
Božjim smo rukama i molimo da 
bude kako on želi. A vama, dragi 
moji, od srca hvala za vaše zala- 


ganje, posebno za gladnu i nez- 
brinutu dječicu. Velika hvala na 
daru koji sam primila kada sam 
bila u domovini. S tim darom 
omogućili ste nam da primimo 
još desetero djece novorođenča- 
di na hranu kupujući im mlijeko. 

Vaš misijski pothvat pomaže 
nam da se još više zbližimo s 
vama i našim dragim darovatelji- 
ma. Još jednom hvala svima za 
sve. Ostaje mi da molim Gospo- 
dina da vam svima obilato uzvrati. 

Srdačan pozdrav upućuje svi- 
ma vama vaša 

s. Danijela iz Benina 

alenima u dječjim 
Lvrtićima, njihovim tetama 
koje im ponekad idu na živce, 
svima koji svaki dan tovare na 
leđa one teške školske torbe i 
kreću prema bilo kojoj školi, 
njihovim učiteljima, učiteljicama, 
predavačima vjeronauka, 
nastavnicama i nastavnicima, 
odgojiteljima i svima koji se 
vrte po školskim hodnicima i zbornicama, onima koji vole 
malu siromašnu crnu braću i seke a i onima koji još ne vole, 
a voljet će 


& 


retan Božić i Novu 2000. godinu 




i^ele svi hrvatski misionari i misionarke i njihovi crni, 

Zamalo manje crni i 
žuti mališani i poručuju 
im: nemojte kupovati 
petarde i pucati nego 
to podajte siromasima h jfr 

koji nemaju ni kruha. ^JjSr 

ODGOVORI NA PITANJA IZ PROŠLOG BROJA: 

1. Gosta u Gani dočekuju s čašom vode. 

2. Sveti Franjo Ksaverski želio je ali nije uspio doći u Kinu. 

3. Velečasni Karlo Prpić momentalno ima 25 bogoslova. 

4. Ove godine je u Albaniji red đakonata primilo šet mladića. 

5. Dio ulovljene ribe ribari u Beninu prodaju svojim ženama. 


NAGRAĐENI: 

1. Jozo Cojsalić, Omi*; 2. Zrinka Bertić, Bošnjaci. AnLonija Grgonja, Zgb. -Dubrava 


NAGRADNA PITANJA: 

1. Koje ime nosi dvorana u bogosloviji u Sarajevu gdje je održan 
susret misionara ? 

2. Navedite barem tri reda časnih sestara koje imaju svoje sestre u misijama. 

3. Kada su sestre Kćeri Božje Ljubavi došle u Ugandu? 

4. Kako se zove naša misionarka koja djeluje u saveznoj državi Orissi u Indiji? 

5. Kako nazivaju djecu koja prekopavajui kante za smeće u Limi? 


OdqOVORE ŠAljiTE NA AdRESlK 

MISIJSKA CENTRALA, VoĆARskA 106, 10000 ZAGREB 



RADOSNA VIJEST 
MJESEČNI INFORMATIVNI LIST 
PAPINSKIH MISIJSKIH DJELA 


PRETPLATA I NARUDŽBE 
RADOSNA VIJEST 

Voćarska 106, 10000 ZAGREB 
Tel/faks: 01/46 80 512 

GODIŠNJA PRETPLATA: 

Za tuzemstvo: 60,00 kuna 
Za inozemstvo: 35 DEM + avion 

KUNSKI RAČUN 

Zagrebačka banka dd 
30101 - 620-16 
012101-2320441489 
U predpolje "Poziv na broj" 
Upišite br. 14 

DEVIZNI RAČUN: 

RADOSNA VIJEST 

Zagrebačka banka dd - Zagreb 
2421982921 

Pretplatu i priloge za misije 
možete slati poštanskom uputnicom na 
adresu: 

Voćarska 106, 10000 ZAGREB 


MISIJSKA CENTRALA 
CRKVE U HRVATA 

Voćarska 106, Zagreb 
Telefaks: (01)46 80 512 


GLAVNI UREDNIK 
ANTO BURIĆ 

Voćarska 106 

10000 ZAGREB, tel./faks: 01/46 80 512 

UREDNIČKO VIJEĆE 

Nacionalno vijeće PMD 
Nacionalni direktor PMD 
Mons. Slobodan Štambuk 
21450 HVAR 

Tel. i faks: (00385) 21/741-152 
Mobitel: 099-475-152 

LEKTURA 
Domagoj Grečl 

********** 

TISAK: "STUBA" 

********* 


t 

DAROVATELJi 


... Sto 
god 

učiniste 
jednome 
od ovih 
najmanji h, 
meni 
učiniste 

(Mt 25,40) 

MISIJE 

Svćenički dom, Split 1.000,00 * Da- 
rinka Marković, Zagreb 200,00 * Školske 
sestre franjevke, Kloštar Ivanić 1.047,40 * 
Dragica Malić, Ladonje Gornje 50,00 * 
Sestre karmelićanke, Kloštar Ivanić 

389.00 * Duhovnik Božo Radoš i bogoslo- 
vi, Đakovo 600,00 * Leopold Mikić, Staro 
Petrovo Selo 100,00 * N. N. Stupnik (10. 
mj.) 100,00 * Daniela de Micheli Vitturi, 
Kaštel Lukšić (10. mj.) 100,00 * Kaja 
Čabraja, Zagreb (10. mj.) 50,00 * O. B. 

200.00 * Jela Delišimunović-Vasilj, Osijek 

200.00 * V. V. Dubrovnik 100,00 * UN 
župa Jelaške (9. mj.) 1.182,50 * Vjerouče- 
nici OŠ Dobriše Cesarića, Zagreb i vje- 
roućiteljiee Marija Slivar i Jeni Maroe- 
vić-Kulaga: 5. a - 100,00 * 5. b - 91,00 * 6. a - 

266.00 * 6. b - 31,00 * 6. c - 101,00 * 7. a - 

82.00 * 7. b - 94,00 * 7. c- 71,00 * Vlč. Mato 
Aračić, Wetzlar, Njemačka 3.112,00 * Mi- 
sijska zajednica “Mons. Petar Šolić”, Split 

1.130.00 * Ana Črnko, Velika Gorica 

2.000 ATS * Marija Radočaj, Velika Gori- 
ca 50,00 * Molitvena zajednica Marijina 
Pohođenja sv. Majka Križevčanina, Za- 
greb 1.728,89 * Župni ured, Brodanci 
2.005,80 * Stana Seles, Rijeka 50,00 * Kata 
Jukić, Bjelovar 40,00 * Marija Čičak, Za- 
greb 200,00 * Obitelj Barčić, Zagreb 

300.00 * Ana Srpak, Donj i Kraljevec 40,00 
* Gordana Pavlić, Rijeka 100,00 * Ružica i 
Dražen Ivezić, Podvinje 50,00 * Ivan i 
Anđa Vrdoljak, Guber 100,00 * Barbara 
Štefan, Prelog 100,00 * Antica Dujmović, 
Baška 440,00 * Marica Čubranić, Baška 

90.00 * Marija Barbalić, Baška 90,00 * Ni- 
kica Tudor, Baška 90,00 * Dinka Dorčić, 
Baška 90,00 * Anka Sušanj, Baška 90,00 * 
Ž. u. Baška 90,00 * Obitelj Malenovski, 
Velika Gorica 100,00 * Đ. Š. Zagreb 

100.00 * Hrvatska katolička misija Liege 
preko Marice Turice, Belgija 1.350,00 * 
Matija Stipičević, Makarska 500,00 * Tea 
Galinović, Valpovo 200,00 * Milena 
Stajić-Bojanić, Stari Grad 50,00 * Ivan 


Matušan, Mali Lošinj 10,00 * Zorica Vi- 
dulić, Mali Lošinj 150,00 * Obitelj Sken- 
der, Zagreb 50,00 * Jolanda Bulaja, Split 

100.00 * Mirna Ljubanović, Crikvenica 
100,00* V. V. Dubrovnik 100,00 * Učenici 
6. b OŠ Granešina 146,00 * D. D. K. Split 

400.00 * N. N. Zagreb 1.000,00. 

GLADNI 

Vitomir Brener, Belišće 150,00 * Sla- 
ven, Tamara i Iva, Osijek 300,00 * Bogda- 
na Knežević, Zagreb 50,00 * Ivana Naglić, 
Karlovac 50,00 * Obitelj Slave Pavić, Liv- 
no 400,00 * Đurđica Pavičić, Belišće 

100.00 * Ivona, Đakovo 500,00 * N. N. 
Donji Miholjac 100,00 * Danica Buturac, 
Zagreb (10. mj.) 100,00 * Gordana, Šibe- 
nik 100,00 * O. B. 200,00 * Kata Vujičić, 
Pula 100,00 * Milena Maroević i mali mi- 
sionari, Split 500,00 * Luci Sočak, Sloveni- 
ja 50,00 * UN župa Jelaške (9. mj.) 
1.182,50 * Samostan franjevaca konven- 
tualaca, Zagreb 225,00 * Josipa Grubišić, 
Split 100,00 * Ruža Mamić, Livno 100,00 * 
Katica Mamić, Livno 100,00 * Obitelj 
Gunjević, Zadar 130,00 * Anto Mikić, 
Bošnjaci 100,00 * Obitelj Vodan, Velika 
Gorica 100,00 Obitelj Conjar, Velika Go- 
rica 100,00 * Ljubica, Velika Gorica 

100,00 * Obitelj Fabijančić, Velika Gorica 

100,00 * Marija Ružman, Velika Gorica 

100.00 * Obitelj Vunek, Velika Gorica 

50.00 * Obitelj Đurin, Velika Gorica 50,00 

* Sestre karmelićanke, Marija Bistrica 

389.00 * Luci Sočak, Slovenija 70,00 * Obi- 
telj Ilišinović, Blinjski Kut 400,00 * V. J. 
Split 150,00 * Obitelj Basač, Zagreb 

100.00 * Ivan Pole, Mali Lošinj 140,00 * Ž. 
u. Posavski Podgajci 285,00 * Obitelj Tri- 
palo, Daruvar 50,00 * Ružica i Dražen Ive- 
zić, Podvinje 50,00 * Mišo i Đurđica 
Grundler, Slatina 200,00 * Morana Gra- 
bovac, Zagreb 100,00 * N. N. Zagreb 50,00 

* Dragica Globlek, Koprivnica 100,00 * 
Obitelj Jurašin, Koprivnica 50,00 * Đ. Š. 
Zagreb 100,00 * M. R. Velika Gorica 

100,00 * Poštanski ured, Dugi Rat 200,00 * 
Slava Pavić, Livno 100,00 * Zorica Viđu- 
lić, Mali Lošinj 150,00 * Karmela Peranić, 
Zagreb 100,00 * Obitelj Skenđer, Zagreb 

100.00 * Milan Đerek, Dubrovnik 30,00 * 
Josip Tomurađ, Marija Bistrica 200,00 * 
Jolanda Bulaja, Split 100,00 * S. T. Velika 
Gorica 200,00 * Bogdana Knežević, Za- 
greb 50,00 * Obitelj Modić, Slavonski 
Brod 50,00 * Hrvatska uprava za ceste - 
RESTORAN - Zagreb 488,10 * Marija i 
Stanko Turina, Buje 255,39 * D. D. K. 
Split 350,00 * Dobročinitelji iz Motu- 
vanskih Novaka preko oca Drage Kolim- 
batovića, Rijeka 1.100,00 * A. R. Križevci 
150,00. 

GUBAVCI 

Gordana Pavlić, Rijeka 130,00 * Irena 
Slišković, Trilj 70,00 * N. N. Njemačka 

389.00 * Renata Ćulumović, Švicarska 
458,61 * O. B. 200,00 * Katica Brižić, Pre- 


ko 50,00 * UN župa Jelaške (9. mj.) 
1.182,50 * Luci Sočak, Slovenija 70,00 * 
Gordana Pavlić, Rijeka 50,00 * Ružica i 
Dražen Ivezić, Podvinje 50,00 * Obitelj 
Skender, Zagreb 50,00. 

MISIONARI 

Irena Slišković, Trilj 80,00 * Maja 
Biljan, Križevci 250,00 * Vlč. Dražen Ra- 
digović, Čazma 1.000,00 * Ruža Trninić, 
Bukovje 50,00 * O. B. 200,00 * Marija 
Mrazović, Križevci 600,00 * UN župa Je- 
laške (9. mj.) 1.182,50 * Slavica Turkalj, 
Nova Kapela 50,00 * Dragica Šestak, 
Križevci 100,00 * Margarita Restović, 
Split 200,00 * Anto Mikić, Bošnjaci 389,00 

* Župa Brdovec 1.150,00 * M. D. Dubrov- 
nik 150,00 * Marija Sučić, Rijeka 50,00 * 
Ružica i Dražen Ivezić, Podvinje 50,00 * 
Dragica Šestak, Križevci 100,00. 

NAŠA DJECA U BENINU 

Darinka Marković, Zagreb 100,00 * 
Marica Španić, Raven 389,00 * OŠ Euge- 
na Kmičića 6. c Velika Gorica^ 122,00 * 
Dragan Pušić, Zagreb 299,00 * Ž. Šibenik 

200.00 * Ž. u. Orehovica 389, 00 v * Marija 
Lovrić, Strizivojna 100,00 * OŠ Eugena 
Kumičića 6. g Velika Gorica 100,00 * Luci 
Sočak, Slovenija 100,00 * Maija Cerčić, 
Karlovac 600,00 * Molitvena zajednica 
Trsat, Rijeka 600,00 * L M. Sesvete 100,00 

* Učenici Lb razr. OŠ Žuti brijeg, Zagreb 

100.00 * Maja Biljan, Križevci 50,00 * Ma- 
rija Sučić, Rijeka 50,00 * Ružica i Dražen 
Ivezić, Podivnje 50,00 * Molitvena zajed- 
nica Krvi Kristove, Rijeka 260,00 * Ivo 
Cvijanović, Zagreb 100,00 * N. N. Sisak 

50.00 * Vjeroučenici 1. turnusa OŠ Euge- 
na Kumičića, Velika Gorica 300,00 * OŠ 
Eugena Kumičića 6. d v Velika Gorica 

130.00 * Margareta, Špansko-Zagreb 

250.00 * Obitelj Karin, Špansko 200,00 * 
C. H. Novi Zagreb 110,00 * Učenici 6. d, 7. 
i 8. razr. OŠ Tituša Brezovačkog, Zagreb- 
Španko 200,00 * J. D. Zagreb 50,00 * Kse- 
nija Č., Špansko 20,00 * Zvonimir Mikac, 
Virovitica 200,00 * Jolanda Bulaja, Split 

100.00 * Irena Sišković, Trilj 150,00 * Mi- 
lan Martolić, Ka roj ba 500,00 * Manda Ši- 
kić, Zadar 100,00 * OŠ Eugena Kumičića 
6.c, VelikaGorica 130,00 * Učenici OŠTi- 
tuša Brezovačkog, Zagreb-Špansko: Đa- 
ković 8. a - 51,73 * Planinić 8. a - 12,05 * 
TihanaStepančić 45,85 * Smrečki i Mirko- 
vić 61,85 * Računovodstvo 36,00 * D. D. K. 
Split 40,00. 

ŠKOLOVANJE DJECE U 
AFRICI 

Lovorka Sopić, Križevci 1.755,13 * 
Gojko i Šima Pehar, Zagreb 100,00 * 
Dragica Valentić, Bjelovar 100,00 * 
Drago Kozić, Glina 100,00 * Marija i 
Franjo Ečimović, Zagreb 100,00 * 

Snježana i Tomislav Buljan, Zagreb 

100,00 * D. D. K. Split 80,00. 

